open-index/open-wikipedia-markdown huggingface dataset:
হাজার স্তম্ভ মন্দির

**হাজার স্তম্ভ মন্দির ** বা রুদ্রেশ্বরের সোয়ামী মন্দিরটি   হল ভারতের ঐতিহাসিক হিন্দু মন্দির, যা ভারতের তেলেঙ্গানা রাজ্যের,  হানামাকন্ডা  শহরে অবস্থিত। এটি শিব, বিষ্ণু এবং সূর্যকে নিবেদিত মন্দির।

ইউনেস্কো কর্তৃক স্বীকৃত ওয়ার্ল্ড হেরিটেজের স্থানের তালিকাতে "ওয়ারামাল ফোর্ট" এবং "রামাপ্পা মন্দির" সহ হাজার  স্তম্ভ মন্দিরকে তালিকা ভূক্ত  করা হয়েছে।

## ইতিহাস
অনেক হিন্দু মন্দিরগুলি গণপতি দেব, রুদ্র দেব দেবী এবং প্রতাপরুদ্রের পৃষ্ঠপোষকতায় কাকতীয় রাজবংশের অন্তর্ভুক্ত ছিল। ১১৭৫-১৩২৪ খ্রিষ্টাব্দের মধ্যে রাজার আদেশ অনুযায়ী রাজার দেবের রাজত্বকালে *হাজার  স্তম্ভ মন্দির*টি নির্মিত হয়েছিল। প্রাচীন কাকতীয় বিশ্বকর্মা স্থপতি কর্তৃক স্থাপত্যের দক্ষতার পরিপ্রেক্ষিতে এটি একটি অন্যতম শ্রেষ্ঠ শিল্পকর্ম  হিসেবে দাঁড়িয়েছে এবং উচ্চ মাত্রার খ্যাতি অর্জন করেছে। 

দাক্ষিণাত্যের  আক্রমণের সময় তুগল রাজবংশের দ্বারা  ক্ষতিগ্রস্ত করা হয়।
## স্থাপত্য
হাজার পিলার মন্দির তার ধ্বংসাবশেষ সহ  হায়দরাবাদ শহর থেকে প্রায় ১৫০ কিলোমিটার (৯৩ মাইল), দূরে হায়নামকন্ডার নিকটে অবস্থিত। মন্দিরটি  হয়- তেলেঙ্গানা রাজ্য মধ্যে হায়নামকন্ডার-ওয়ারঙ্গাল মহাসড়কের পাশেই অবস্থিত।

মন্দিরটি তারকা-আকৃতির, সঙ্গে বেশ কয়েকটি মন্দির এবং  লিঙ্গ রয়েছে। মন্দিরের তিনটি তীর্থস্থান রয়েছে যা ত্রিচলয়য়াম নামে পরিচিত, এটি শিব, বিষ্ণু ও সূর্যকে নিবেদিত। কাঠামোর মধ্যে ১,০০০ স্তম্ভ আছে, কিন্তু কোন স্তম্ভ ঈশ্বরকে দেখতে মন্দিরের যে কোন স্থানে বাধা দেয় না। মন্দিরটি একটি বড় বাগানের দ্বারা পরিবেষ্টিত হয় যার মধ্যে অনেক ছোট লম্বা মন্দির দেখা যায়। একটি অত্যন্ত মসৃণ কালো ব্যাসাল্ট একপ্রস্তর স্তম্ভ আকারে একটি নন্দী ষাঁড়ের একটি খোদাই আছে।

হাজার স্তম্ভ মন্দিরটি একটি ভিত্তি বা ভিতের উপর নির্মিত হয় যা ভূগর্ভস্থ স্তর থেকে ১ মিটার (৩.৩ ফুট) উচ্চতায় উন্নীত হয়। মন্দিরে পাথর কেটে তৈরি হাতি এবং ছিদ্রযুক্ত পর্দা তখন প্রবর্তিত রাজবংশের বৈশিষ্ট্য।

ভারত সরকারের দ্বারা ২০০৪ সালে এই মন্দিরটি পুনর্নির্মাণ করা হয়। ভারতের প্রত্নতাত্ত্বিক জরিপ এবং আধুনিক প্রকৌশলী মন্দির আরও সংস্কারের জন্য কাজ করছেন।

## যোগাযোগ
সড়ক পথে  মন্দিরের কাছে পৌঁছানোর জন্য একটি ভালো পরিবহন সুবিধা পাওয়া যায়। নিকটতম রেলওয়ে স্টেশন ওয়ারঙ্গাল রেলওয়ে স্টেশন, যা মন্দির থেকে ৪ কিলোমিটার দূরে অবস্থিত। হায়দ্রাবাদে অবস্থিত বিমানবন্দরটি এই মন্দিরের নিকটতম বিমানবন্দর।
## তথ্যসূত্র

## বহিঃসংযোগ

বিষয়শ্রেণী:তেলেঙ্গানার হিন্দু মন্দির
বিষয়শ্রেণী:বিষ্ণু মন্দির
বিষয়শ্রেণী:সূর্য মন্দির
বিষয়শ্রেণী:ভারতের মন্দির
বিষয়শ্রেণী:১৩শ শতাব্দীর হিন্দু মন্দির
বিষয়শ্রেণী:১৪শ শতাব্দীর হিন্দু মন্দির
বিষয়শ্রেণী:ওয়ার‍্যাংগ্যালের দর্শনীয় স্থান
বিষয়শ্রেণী:ভারতের শিব মন্দির
সামিউর রহমান

**সামিউর রহমান** (জন্ম: ৩ ডিসেম্বর, ১৯৫৩ - ১৯ এপ্রিল ২০২২) ঢাকায় জন্মগ্রহণকারী বাংলাদেশের সাবেক আন্তর্জাতিক ক্রিকেট তারকা। বাংলাদেশ ক্রিকেট দলের অন্যতম সদস্য ছিলেন। দলে তিনি মূলতঃ বোলার ছিলেন। ডানহাতে ফাস্ট-মিডিয়াম বোলিংয়ের পাশাপাশি ডানহাতে নিচেরসারিতে ব্যাটিং করতেন সামি ডাকনামে পরিচিত সামিউর রহমান। ইউসুফ বাবু নামে পরিচিত ইউসুফ রহমান তার ভাই ছিলেন ও তারা একত্রে জাতীয় দলের নিয়মিত খেলোয়াড় হিসেবে অংশ নিতেন।

১৯৮০-এর দশকে বাংলাদেশের পক্ষে সুন্দর ক্রীড়াশৈলী প্রদর্শন করেছেন। নতুন বল হাতে বোলিং উদ্বোধনে নামতেন।

## আইসিসি ট্রফি
ইংল্যান্ডে অনুষ্ঠিত ১৯৭৯ সালের প্রথম আইসিসি ট্রফিতে উপেক্ষিত হন। তবে, ১৯৮২ সালের প্রতিযোগিতায় দলের অন্যতম সদস্যরূপে দলকে চতুর্থ স্থানে নিয়ে যান। ১৮.৮৫ রান খরচায় ৭ উইকেট দখল করেন। পশ্চিম আফ্রিকার বিপক্ষে প্রথম খেলায় তিনি ৩/৩১ লাভ করেন। ১৯৮৬ সালের প্রতিযোগিতায় ৩ খেলায় মাত্র ৩ উইকেট পান।

## খেলোয়াড়ী জীবন
১৯৮৬ সালে এশিয়া কাপ প্রতিযোগিতায় দুইটি ওডিআইয়ে অংশগ্রহণ করেন। তবে, কোন উইকেট লাভে ব্যর্থ হন। ৩১ মার্চ, ১৯৮৬ তারিখে মোরাতুয়ায় রফিকুল আলমের সাথে একযোগে পাকিস্তানের বিপক্ষে তার ওডিআই অভিষেক ঘটে। ২ এপ্রিল, ১৯৮৬ তারিখে ক্যান্ডিতে স্বাগতিক শ্রীলঙ্কার বিপক্ষে সর্বশেষ ওডিআইয়ে অংশ নেন তিনি।

খেলোয়াড়ী জীবন থেকে অবসর নেয়ার পর রেফারির দায়িত্ব পালন করেছেন সামিউর রহমান।

## তথ্যসূত্র

## আরও দেখুন
* হাফিজুর রহমান
* নূরুল আবেদীন নোবেল
* বাংলাদেশী ওডিআই ক্রিকেটারদের তালিকা

## বহিঃসংযোগ
*
*

বিষয়শ্রেণী:১৯৫৩-এ জন্ম
বিষয়শ্রেণী:ঢাকা থেকে আগত ক্রিকেটার
বিষয়শ্রেণী:বাংলাদেশী ক্রিকেটার
বিষয়শ্রেণী:বাংলাদেশের একদিনের আন্তর্জাতিক ক্রিকেটার
বিষয়শ্রেণী:২০২২-এ মৃত্যু
বিষয়শ্রেণী:বাংলাদেশী ক্রিকেট আম্পায়ার
কুকরি-মুকরি

**কুকরি-মুকরি** হচ্ছে বাংলাদেশের ভোলা জেলার চরফ্যাশন উপজেলার কুকরী মুকরী ইউনিয়নে অবস্থিত একটি দ্বীপ (চর)। এটি ভোলা জেলার সর্ব দক্ষিণে অবস্থিত। এক সময় এই চরে অনেক বেশি কুকুর ও ইঁদুর বিচরণ করত বলে স্থানীয়দের কাছে এটি চর কুকরি-মুকরি হিসেবে পরিচিত হয়ে ওঠে।

## ইতিহাস
একসময় পর্তুগিজ ও ওলন্দাজরা দস্যুবৃত্তি করে এই চরে আশ্রয় নিত। তবে কুকরি মুকরির ইতিহাস সম্পর্কে ঐতিহাসিকভাবে সঠিক কোনো তথ্য পাওয়া যায়নি। ধারণা করা হয়  যে ১৯১২ সালে এই চর জেগে উঠে। এর আয়তন ৩ হাজার ৪০৩ বর্গকিলোমিটার। ১৯৭৩-৭৪ সালে দ্বীপটিতে বনায়ন করে ১৯৯৬ সালে বন্যপ্রাণী অবমুক্ত করা হয়। 

## অবস্থান
স্থানীয়রা এই দ্বীপ বা চরকে ‘দ্বীপকন্যা’ নামে ডাকে। ভোলা জেলা সদর থেকে প্রায় ১৫০ কিলোমিটার দক্ষিণে বঙ্গোপসাগরের কোল ঘেঁষে জেগে ওঠা চরটির নাম চর কুকরি-মুকরি। কুকরি-মুকরি ইউনিয়নটি হাজিপুর, বাবুগঞ্জ, নবীনগর, রসুলপুর, আমিনপুর, শাহবাজপুর, মুসলিমপাড়া, চর পাতিলা ও শরীফপাড়া নিয়ে গঠিত। ওলন্দাজ-পর্তুগিজদের অভয়ারণ্য বলে পরিচিত চর কুকরি-মুকরিতে প্রায়ই দেশি-বিদেশি পর্যটক আর ভ্রমণপিপাসুদের সমাগম হয়।

## আরও দেখুন
* চর কুকরি-মুকরি বন্যপ্রাণী অভয়ারণ্য
*বাংলাদেশের দ্বীপসমূহের তালিকা

## তথ্যসূত্র

বিষয়শ্রেণী:বাংলাদেশের চর
বিষয়শ্রেণী:ভোলা জেলার ভূগোল
বিষয়শ্রেণী:বাংলাদেশের দ্বীপ
বিষয়শ্রেণী:বাংলাদেশের জনবসতিহীন দ্বীপ
বিষয়শ্রেণী:চরফ্যাশন উপজেলা
প্রভাস সরকার

**প্রভাস সরকার** (৩ ডিসেম্বর, ১৯০৭ - ৩১ জানুয়ারী, ১৯৫১) একজন ব্রিটিশ বিরোধী স্বাধীনতা আন্দোলনের বিপ্লবী ও বাঙালি শ্রমিক নেতা।

## প্রারম্ভিক জীবন
বিপ্লবী প্রভাস সরকার অধুনা উত্তর চব্বিশ পরগণা জেলার বেলঘরিয়ায় জন্মগ্রহণ করেছিলেন ১৯০৭ সালে। ম্যাট্রিক পাশ করে এল এম এফ কোর্সে ডাক্তারী পড়ার সময় বিপ্লবী রাজনীতিতে যোগ দেন।

## বিপ্লবী কর্মকাণ্ড
১৯৩০ সালে লবণ সত্যাগ্রহতে যোগ দেন। পুলিশের গ্রেপ্তারি মেদিনীপুর থেকে বরাহনগরে এসে আত্মগোপন করেছিলেন। ১৯৩২ সালে ডাক্তারী পড়তে পড়তেই রাজনৈতিক ডাকাতির অভিযোগে গ্রেপ্তার হন তিনি। জেলে থাকার সময় বিএ ও ঢাকাতে অন্তরীন অবস্থায় অর্থনীতিতে এম এ পাশ করেন প্রভাস। জেলের ভেতরে কমিউনিস্ট কনসলিডেশনে যোগ দেন এবং অন্যন্য বামপন্থী নেতৃবৃন্দের সংস্পর্শে মার্ক্সবাদ চর্চা শুরু হয় তার। ভারতের কমিউনিস্ট পার্টির সদস্য হিসেবে বিভিন্ন স্থানে শ্রমিক আন্দোলন পরিচালনা করেন। ১৯৩৯ সালে ধানবাদে যান কয়লাখনি শ্রমিকদের মধ্যে সংগঠন গড়ে তোলার উদ্দেশ্যে। সেখানে তার চেষ্টায় কমিউনিস্ট আন্দোলন গড়ে ওঠে। নিজের বাসভূমি বেলঘরিয়া, কামারহাটি অঞ্চলে রাজনৈতিক কর্মী সংগঠন তৈরি করে তুলতে তৎপর হন তিনি। ১৯৪৮ সালে কমিউনিস্ট পার্টি বেআইনি ঘোষিত হলে তিনি আবার বিহার পুলিশের হাতে ধরা পড়েন।

## মৃত্যু
৩১ জানুয়ারী, ১৯৫১ সালে ভগ্নদেহে মানসিকভাবে বিপর্যস্ত অবস্থায় আত্মহত্যা করেন এই বিপ্লবী।

## তথ্যসূত্র

বিষয়শ্রেণী:১৯০৭-এ জন্ম
বিষয়শ্রেণী:১৯৫১-এ মৃত্যু
বিষয়শ্রেণী:পশ্চিমবঙ্গের বিপ্লবী
বিষয়শ্রেণী:পশ্চিমবঙ্গের ভারতীয় স্বাধীনতা কর্মী
বিষয়শ্রেণী:উত্তর চব্বিশ পরগনা জেলার ব্যক্তি
বিষয়শ্রেণী:ব্রিটিশ শাসনামলে বাংলার বিপ্লবী
খলিল রহমান

**খলিল রহমান** (জন্ম: ১৬ই এপ্রিল, ১৯৮৩) বাংলাদেশের একজন রাজনৈতিক কার্টুনিস্ট। তার করা কার্টুন স্থান পেয়েছে বেশকিছু নেত্রীস্থানীয় বাংলা সংবাদপত্রের সামনের পাতায়, যার মধ্যে রয়েছে *[[দৈনিক যুগান্তর]]* এবং *[[দৈনিক সমকাল]]*।

## জীবনী
খলিল রহমান ১৯৮৩ সালে জন্মগ্রহণ করেন এবং ঝিনাইদহ জেলার একটি ছোট গ্রামে তার শৈশব কাটে। তার স্কুলের দিনগুলি থেকে তিনি জাতীয় দৈনিকসমূহের জন্য কার্টুন আঁকতেন। কিন্তু রাজনৈতিক কার্টুনিস্ট হিসেবে তিনি তার কর্মজীবন শুরু করেন "নিউ ন্যাশন" পত্রিকায় ২০০৩ সালে, এসময় তিনি বিশ্ববিদ্যালয়ে অধ্যয়নরত ছিলেন। এই পত্রিকায় তিনি ২ বছর কাজ করার পর তিনি যোগ দেন করেন একটি বাংলা দৈনিক পত্রিকায়। খলিল রহমান এই পত্রিকার জন্য কাজ করেন প্রায় ৩ বছর। এরপর, তিনি কার্টুনিস্ট পদে যোগদান করেন শীর্ষস্থানীয় জাতীয় দৈনিক *[[দৈনিক সমকাল|সমকালে]]*। তার আঁকা কার্টুন ৫ বছর ধরে নিয়মিতভাবে প্রকাশিত হত এই দৈনিকের প্রথম পাতায়।
বর্তমানে খলিল রহমান রাজনৈতিক কার্টুনিস্ট হিসাবে বাংলাদেশের জনপ্রিয় দৈনিক পত্রিকা *[[দৈনিক যুগান্তর|দৈনিক যুগান্তরে]]* কাজ করছেন।

### কার্টুন
তার কর্মজীবনের প্রারম্ভিক দিন থেকেই তার রাজনৈতিক কার্টুনগুলো শক্তিশালী বার্তা বহন করত। তার কার্টুনগুলোতে বেশিরভাগই রাজনৈতিক সহিংসতা, অবিচার, দুর্নীতি, ঢাকা শহরের ট্রাফিক জ্যাম, এর লোড শেডিং তার পাশাপাশি সামাজিক অশুভ শক্তিগুলোর বিরুদ্ধে বার্তার  প্রতিফলন দেখা যায়। আন্তর্জাতিকভাবে তার কার্টুনগুলো প্রচারিত হয় সিএজিএলই ডটকম (cagle.com) এর মাধ্যমে। সিএজিএলই হল সারা বিশ্বের মধ্যে অন্যতম জনপ্রিয় ও বৃহৎ সম্পাদকীয় কার্টুনের ওয়েবসাইট, যাতে প্রকাশিত হয় বিশ্বের ৮৫০টিরও বেশি পত্রিকার সম্পাদকীয় কার্টুন এবং কলাম। খলিলের কার্টুনের আঁচরের ভিতর কোন একটি ঘটনার পিছনে লুকানো সত্য ঘটনা খুঁজে বের করার ক্ষমতা রয়েছে। তার কার্টুন সম্পর্কে আমেরিকার পুলিৎজার পুরস্কার বিজয়ী কার্টুনিস্ট স্টিভি সেক বলেছেন, 'খলিল রহমান এর কার্টুন গুলো হল টাটকা ও রসাত্মক চাক্ষুষ আনন্দ। তার স্পন্দনশীল অঙ্কন শৈলীর সঙ্গে তিনি বিজ্ঞের মত মন্তব্য করেছে আজকের বিষয়বালীর উপর চতুরতা ও চারুতা বজায় রেখে।"
বাংলাদেশের বিখ্যাত কার্টুনিস্ট রফিকুন নবী (রনবী), শিশির ভট্টাচার্য্য প্রমুখ তার কার্টুনের প্রশংসা করেছে।

### বই
* খলিলের নির্বাচিত কার্টুন (২০১৪) 

## তথ্যসূত্র

## বহিঃসংযোগ

বিষয়শ্রেণী:১৯৮৩-এ জন্ম
বিষয়শ্রেণী:জীবিত ব্যক্তি
বিষয়শ্রেণী:বাংলাদেশী কার্টুন শিল্পী
বিষয়শ্রেণী:ঝিনাইদহ জেলার ব্যক্তি
মোদক মুয়াল

**মোদক মুয়াল** দিয়ে বাংলাদেশ–মিয়ানমার সীমান্তে অবস্থিত মোদক রেঞ্জের দুইটি পর্বতকে বোঝানো হতে পারে:

* সাকা হাফং, বাংলাদেশের সর্বোচ্চ পর্বত
* জো ত্লাং, বাংলাদেশের দ্বিতীয় সর্বোচ্চ পর্বত
মেটি নোয়েস

**ম্যাডিলিন অ্যাশলে** "**মেটি**" **নোয়েস** (ইংরেজি *Madeline Ashley "Maty" Noyes*; জন্ম আগস্ট ২৫, ১৯৯৭), একজন মার্কিন গায়িকা, যিনি নরওয়েজিয়ান ডিজে কাইগোর সাথে তার একটি গানে কাজ করার জন্য সবার নিকট পরিচিত।
২০১৬ সালে,  নোয়েস তার "নোয়েস কমপ্লেন্ট" ইপিটি প্রকাশ করেন।

## প্রাথমিক জীবন এবং কর্মজীবন
নোয়েস, মার্কিন যুক্তরাষ্ট্রের মিসিসিপি রাজ্যের করিন্থ শহরে তার বোন এব্বির সাথে বেড়ে ওঠেন এবং হাই স্কুল থেকে স্নাতক পাওয়ার পর তিনি ক্যালির্ফোনিয়া রাজ্যের লস অ্যাঞ্জেলেস শহরে চলে আসেন।
২০১৫ সালে নোয়েস, নরওয়েজিয়ান ডিজে কাইগোর "স্টে" নামক গানে তার কণ্ঠ দেন। তিনি আরো কণ্ঠ দেন জনপ্রিয় কানাডিয়ান পপ গানের দল দ্য উইকেন্ড এর "এঞ্জেল" গানটিতে। ২০১৫ সালে, তিনি মনস্তাত্ত্বিক গোয়েন্দা কাহিনী সংবলিত মার্কিন চলচ্চিত্র "সিক্রেট ইন দেয়ার আইস" এর সাউন্ডট্রেক অ্যালবামের অংশ হিসেবে তার "হান্টেড" এককটি প্রকাশ করেন।  ২০১৬ সালে, তিনি আত্মপ্রকাশকারী সোলো একক "ইন মাই মাইন্ড" প্রকাশ করেন, এর সাথে তিনি নেদ্যারল্যান্ডের ডিজে দল/ ড্যুও ইয়লো ক্ল এর একক "ড্রাউনিং ইন দ্য সেপ্পেইন" এ তার কণ্ঠ প্রদান করেন।  
## ডিস্কোগ্রাফি
### একক সমূহ
#### মূল গায়িকা হিসেবে

#### সাহায্যকারী গায়িকা হিসেবে

## তথ্যসূত্র

## বহিঃসংযোগ

বিষয়শ্রেণী:১৯৯৭-এ জন্ম
বিষয়শ্রেণী:জীবিত ব্যক্তি
বিষয়শ্রেণী:মার্কিন গায়িকা
বিষয়শ্রেণী:করিন্থ, মিসিপিপির ব্যক্তি
বিষয়শ্রেণী:২১শ শতাব্দীর মার্কিন গায়িকা
দ্য চাইল্ড অফ দ্য ক্যাভার্ন

***লেজ আন্দ নোয়া*** (আক্ষরিক অর্থে ***দ্য ব্ল্যাক ইন্ডিস***) হল ফরাসি লেখক জুল ভার্নের লেখা একটি উপন্যাস যা ১৮৭৭ সালের মার্চ ও এপ্রিলে *[[লে টেম্পস (প্যারিস)|লে টেম্পস]]* পত্রিকায় ধারাবাহিকভাবে ছাপা হয়। এর পরপরই পিয়েরে-জুল হেতজেল উপন্যাসটি প্রকাশ করেন। স্যাম্পসন লো, মার্সটন, সার্ল ও রিভিংটন ১৮৭৭ সালের অক্টোবর মাসে ***দ্য চাইল্ড অফ দ্য ক্যাভার্ন, বা স্ট্রেঞ্জ ডুইংস আন্ডারগ্রাউন্ড*** নামে বইটির প্রথম ইউকে সংস্করণ প্রকাশ করে। উপন্যাসটির অন্যান্য ইংরেজি শিরোনামের মধ্যে রয়েছে ***ব্ল্যাক ডায়মন্ডস*** ও ***দ্য আন্ডারগ্রাউন্ড সিটি***।

## উৎপত্তি ও প্রকাশনার সংক্ষিপ্ত ইতিহাস
স্কটল্যান্ডের স্টার্লিংয়ের নিকটে অবস্থিত অ্যাবেরফয়েল গ্রামের খনিশ্রমিক সম্প্রদায়ের ভাগ্য নিয়ে রচিত এই উপন্যাসে প্রায় দশ বছরেরও বেশি সময়ের কাহিনী তুলে ধরা হয়েছে। প্রাক্তন সহকর্মীর কাছ থেকে চিঠি পেয়ে খনি প্রকৌশলী জেমস স্টার অ্যাবেরফয়েল খনির উদ্দেশ্যে যাত্রা শুরু করে। পুরনো এই খনিটির খননকাজ দশ বছর আগেই শেষ হয়ে গিয়েছে বলে ভাবা হত। স্টার দেখতে পায় খনির তত্ত্বাবধায়ক সাইমন ফোর্ড তার পরিবার নিয়ে খনির গভীরে একটি কুটিরে বাস করছে। ফোর্ড একটি বড় কয়লার শাখার উপস্থিতি খুঁজে পেয়েছে জানতে পেরে সে বিস্মিত হয়ে যায়। এক্ষেত্রে সাইমন ফোর্ডের সঙ্গী তার স্ত্রী ম্যাজ ও প্রাপ্তবয়স্ক পুত্র হ্যারি।

কাহিনীর শুরু থেকেই প্রধান চরিত্রগুলোকে ঘিরে রহস্যময় ও ব্যাখ্যাতীত ঘটনা ঘটতে শুরু করে। প্রথমদিকে এর পেছনে গবলিন ও ফায়ারমেইডেনদের দায়ী করা হয়।

কয়লার নতুন শাখাটি আবিষ্কারের কিছুদিনের মধ্যেই লক ম্যালকম নামক ভূগর্ভস্থ হ্রদের চারদিক ঘিরে গড়ে উঠে একটি নতুন শহর ও সম্প্রদায়টি পুনরুজ্জীবিত হয়ে উঠে।

অমঙ্গলকারী কোন শক্তির প্রভাবে সব ঘটছে এরূপ সন্দেহে হ্যারি খনির ভিতরে তার অনুসন্ধান অব্যাহত রাখে। খনির গভীরে একটি খাদে সে নেল নামক এক অল্পবয়সী অনাথ মেয়েকে খুঁজে পায়। পরবর্তী কয়েক বছরের বিভিন্ন ঘটনার মধ্য দিয়ে সাইমন ও ম্যাজ নেলকে দত্তক নেয়। খনির বাইরে কখনো সে যায়নি, এ তথ্যটি ছাড়া নেল নিজের অতীত সম্পর্কে কিছুই প্রকাশ করে না।

অবশেষে হ্যারি ও নেল তাদের বিয়ের ঘোষণা দিলে রহস্যময় ঘটনাগুলোর সমাপ্তি ঘটে। সবগুলো ঘটনাই খনির আরেক সাবেক কর্মচারী সিলফ্যাক্স ঘটিয়েছে তা নিশ্চিতভাবে জানা যায়। সিলফ্যাক্স ও তার প্রশিক্ষিত তুষার প্যাঁচা খনিটি বন্ধ হওয়ার সময় থেকে এতে বাস করছিল।

## টীকা
ভার্নের লেখা আরও অনেক চরিত্রের মতই রয়্যাল ইন্সটিটিউশানের একজন সম্মানিত সদস্য জেমস স্টার তৎকালীন শিক্ষিত "অভিজাত সম্প্রদায়ের" সদস্য ছিল।

## তথ্যসূত্র

## বহিঃসংযোগ

* ''দ্য আন্ডারগ্রাউন্ড সিটি'', JV.Gilead.org.il থেকে 
*  (ইংরেজি)
* জুল ফেহার ৪৫টি অঙ্কন 
* 
* দ্য চাইল্ড অফ দ্য ক্যাভার্ন, অডিও সংস্করণ  (ফরাসিতে)

বিষয়শ্রেণী:১৮৭৭-এর ফরাসি উপন্যাস
বিষয়শ্রেণী:জুল ভার্নের উপন্যাস
বিষয়শ্রেণী:স্কটল্যান্ডে চিত্রিত উপন্যাস
বিষয়শ্রেণী:ভূগর্ভের গল্প
বিষয়শ্রেণী:স্টার্লিং (পরিষদ এলাকা)
বিষয়শ্রেণী:জুল ভার্ন এর উপন্যাস
গুরুচাঁদ ঠাকুর

**গুরুচাঁদ ঠাকুর** (১৩ মার্চ ১৮৪৬ - ২৭ সেপ্টেম্বর ১৯৩৭) ছিলেন একজন ভারতীয় সংস্কারক । তাঁর পিতা হরিচাঁদ ঠাকুরের মৃত্যুর পর তিনি হিন্দুদের মতুয়া সম্প্রদায়ের নেতৃত্ব দেন । তাঁর দৃঢ় নেতৃত্বে, মতুয়া সম্প্রদায় একটি বড় সাংগঠনিক অগ্রগতি অর্জন করে এবং ১৮৭২ সালে নমশূদ্র প্রতিবাদ আন্দোলন (যা *মতুয়া আন্দোলন* বা *নমশূদ্র আন্দোলন* নামেও পরিচিত) শুরু করে। 

## জীবনী
গুরুচাঁদ ঠাকুর ব্রিটিশ ভারতের বেঙ্গল প্রেসিডেন্সির গোপালগঞ্জ জেলায় জন্মগ্রহণ করেন । তিনি হরিচাঁদ ঠাকুর (পিতা) এবং *শান্তি দেবীর* (মাতা) পুত্র ছিলেন । তাঁর পিতা হরিচাঁদ ঠাকুর, যার পূর্বপুরুষরা ছিলেন রাঢ়দেশের ('শ্রী শ্রী হরিলীলামৃত'-এ বর্ণিত) ঐতিহ্যবাহী বৈষ্ণব ( গৌড়ীয় বৈষ্ণব সম্প্রদায়) একজন মহান সমাজ সংস্কারক এবং মতুয়া সম্প্রদায়ের প্রতিষ্ঠাতা। মাত্র সাত বছর বয়সে তিনি পদ্মবিলা গ্রামের দশরথ বিশ্বাসের বাড়িতে আনুষ্ঠানিক শিক্ষা লাভ করেন। দশরথ বিশ্বাসের বাড়িতে শিক্ষা সমাপ্ত করার পর, তিনি আরও শিক্ষার জন্য হরিচাঁদ ঠাকুরের এক ভক্ত গোলোক কীর্তনীয়ার (মোল্লা কান্ধি গ্রামের বাসিন্দা) কাছে যান। তিনি এইভাবে তিন বছর প্রাথমিক শিক্ষা সম্পন্ন করেন। এমনকি তিনি আরও পড়াশোনা চালিয়ে যেতে আগ্রহী হলেও, তিনি কোনও শিক্ষা প্রতিষ্ঠানে ভর্তি হতে পারেননি কারণ সেই সময়ে নিম্নবর্ণের মানুষের জন্য শিক্ষার কোনও অধিকার ছিল না। এই ঘটনায় তিনি গভীরভাবে আহত হন। তিনি তার জন্মস্থান ওড়াকান্দিতে ফিরে আসেন এবং তার পড়াশোনা আরও চালিয়ে যাওয়ার জন্য একটি মোক্তবে ভর্তি হন। তিনি বারো বছর আরবি ও ফারসি ভাষা অধ্যয়ন করেন এবং তার বাবার কাছ থেকে ধর্মীয় শিক্ষাও গ্রহণ করেন। তিনি *সত্যভামা দেবীকে* বিয়ে করেন চৌদ্দ বছর বয়সে। বিশ বছর বয়স পর্যন্ত তিনি তার বাবা-মায়ের কাছ থেকে পারিবারিক জীবন, সমাজ, ধর্ম, রাজনীতি, অর্থনীতি সম্পর্কে শিক্ষা লাভ করেন। অবশেষে, তিনি তার বাবা-মায়ের আদেশ অনুসরণ করে তার মতুয়া সম্প্রদায়ের উন্নতির জন্য তার জীবন উৎসর্গ করেন।

## উত্তরাধিকার
সম্প্রতি, পশ্চিমবঙ্গ সরকার মতুয়া সম্প্রদায়ের উচ্চ শিক্ষার জন্য হরিচাঁদ গুরুচাঁদ বিশ্ববিদ্যালয় নামে একটি বিশ্ববিদ্যালয় প্রতিষ্ঠা করেছে।

## তথ্যসূত্র

বিষয়শ্রেণী:১৮৪৬-এ জন্ম
বিষয়শ্রেণী:১৯৩৭-এ মৃত্যু
বিষয়শ্রেণী:মতুয়া ব্যক্তি
বিষয়শ্রেণী:বাঙালি হিন্দু
বিষয়শ্রেণী:বাঙালি ধর্মপ্রচারক
বিষয়শ্রেণী:বাঙালি ধর্মগুরু
বিষয়শ্রেণী:বাঙালি দার্শনিক
বিষয়শ্রেণী:গোপালগঞ্জ জেলার ব্যক্তি
পাওলিনিয়ো

**হোসে পাওলো বেজেরা মার্সিয়েল জুনিয়র**, যিনি পাওলিনিয়ো নামে পরিচিত, (জন্ম: ২৫ জুলাই, ১৯৮৮) একজন পেশাদার ব্রাজিলীয় ফুটবলার যিনি চীনের দল *গুয়াংজু এভারগ্রান্দে* এবং ব্রাজিল জাতীয় দল এর হয়ে সেন্ট্রাল মিডফিল্ডার এবং ডিফেন্সিভ মিডফিল্ডার হিসেবে খেলেন।

পাওলিনিয়ো তার পেশাদার ক্যারিয়ার শুরু করে লিথুনিয়ার ক্লাব *এফসি ভিলনিয়াস* এর হয়ে ২০০৬ সালে। ২০০৭ সালে তিনি পোলিশ ক্লাব *ইউকেএস উস* এ যোগ দেন। ২০০৮ সালে তিনি ব্রাজিলের সাও পাওলোর *পাও দে আকুসার* ক্লাবে যোগ দেন যেখানে তিনি কৈশোরে প্রশিক্ষণ নিয়েছেন। ২০০৯ সালে ব্রাজিলের ক্লাব *ব্রাগানটিনো* তে যোগ দেন পাওলিনিয়ো। ২০১০ সালে তিনি করিন্তিয়াস এ যোগ দেন যেখানে তিনি ২০১৩ সাল পর্যন্ত খেলেন। ২০১৩ সালে তিনি ইংলিশ ক্লাব টটেনহ্যাম এ যোগ দেন তৎকালীন ক্লাব রেকর্ড ১ কোটি ৭০ লক্ষ পাউন্ডে। ২০১৫ সালে তিনি চীনের ক্লাব *গুয়াংঝু এভারগ্রান্দে* তে যোগ দেন। ২০১৭ সালে বার্সেলোনা তাকে ৪ কোটি ইউরোর বিনিময়ে কিনে আনে। ২০১৮ সালে তিনি এক বছরের জন্য ধারে চীনা ক্লাব গুয়াংজু এভারগ্রান্দেতে ফিরে যান।

১৪ সেপ্টেম্বর ২০১১ পাওলিনিয়োর ব্রাজিল জাতীয় দল এ অভিষেক হয় আর্জেন্টিনা জাতীয় দল এর বিপক্ষে। তিনি ২০১৩ সালের ফিফা কনফেডারেশন্স কাপ জয়ী দলের সদস্য ছিলেন। তিনি টুর্নামেন্টের *ব্রোঞ্জ বল* অর্জন করেন। ২০১৭ সালে উরুগুয়ে জাতীয় দল এর বিপক্ষে বিশ্বকাপের বাছাইপর্বের ম্যাচে তিনি ব্রাজিলের হয়ে প্রথম হ্যাটট্রিক করেন।

## পরিসংখ্যান

### ক্লাব

### আন্তর্জাতিক

## অর্জন

### ক্লাব
**করিন্তিয়াস**
* ক্যাম্পিওনাতো ব্রাসিলিয়েরো সেরি এ: ২০১১
*ক্যাম্পিওনাতো পাওলিসতা: ২০১৩
* কোপা লিবার্তাদোরেস: ২০১২
* ফিফা ক্লাব বিশ্বকাপ: ২০১২

**গুয়াংজু এভারগ্রান্দে**
* চীনা সুপার লিগ: ২০১৫, ২০১৬
* চীনা এফএ কাপ: ২০১৬
* চীনা এফএ সুপার কাপ: ২০১৬, ২০১৭
* এএফসি চ্যাম্পিয়নস লিগ: ২০১৫

**বার্সেলোনা**
* লা লিগা: ২০১৭-১৭
* কোপা দেল রে: ২০১৭-১৮

### আন্তর্জাতিক
**ব্রাজিল**
* সুপারক্লাসিকো দেস আমেরিকাস: ২০১১, ২০১২
* ফিফা কনফেডারেশন্স কাপ: ২০১৩

### ব্যক্তিগত
* সেরি এ বর্ষসেরা দল: ২০১১, ২০১২
* সিলভার বল: ২০১১, ২০১২
* কনফেডারেশন্স কাপ ব্রোঞ্জ বল: ২০১৩
* চীনা সুপার লিগ বর্ষসেরা দল: ২০১৬

## তথ্যসূত্র

## বহিঃসংযোগ

বিষয়শ্রেণী:জীবিত ব্যক্তি
বিষয়শ্রেণী:১৯৮৮-এ জন্ম
বিষয়শ্রেণী:লা লিগার খেলোয়াড়
বিষয়শ্রেণী:ফুটবল ক্লাব বার্সেলোনার খেলোয়াড়
বিষয়শ্রেণী:২০১৮ ফিফা বিশ্বকাপের খেলোয়াড়
বিষয়শ্রেণী:টটেনহ্যাম হটস্পার ফুটবল ক্লাবের খেলোয়াড়
বিষয়শ্রেণী:প্রিমিয়ার লিগের খেলোয়াড়
বিষয়শ্রেণী:চীনা সুপার লিগের খেলোয়াড়
বিষয়শ্রেণী:সৌদি পেশাদার লিগের খেলোয়াড়
বিষয়শ্রেণী:সাও পাওলোর ফুটবলার
বিষয়শ্রেণী:ব্রাজিলীয় প্রবাসী পুরুষ ফুটবলার
বিষয়শ্রেণী:করিন্থিয়ান্স পাউলিস্তা স্পোর্ট ক্লাবের খেলোয়াড়
বিষয়শ্রেণী:কাম্পেওনাতো ব্রাজিলেইরো সেরিয়ে আ-এর খেলোয়াড়
বিষয়শ্রেণী:একস্ত্রাক্লাসার খেলোয়াড়
বিষয়শ্রেণী:২০১৩ ফিফা কনফেডারেশন্স কাপের খেলোয়াড়
বিষয়শ্রেণী:২০১৪ ফিফা বিশ্বকাপের খেলোয়াড়
বিষয়শ্রেণী:ইংল্যান্ডে প্রবাসী পুরুষ ফুটবলার
বিষয়শ্রেণী:চীনে প্রবাসী ফুটবলার
বিষয়শ্রেণী:সৌদি আরবে প্রবাসী ফুটবলার
বিষয়শ্রেণী:ইংল্যান্ডে ব্রাজিলীয় প্রবাসী ক্রীড়াবিদ
বিষয়শ্রেণী:চীনে ব্রাজিলীয় প্রবাসী ক্রীড়াবিদ
বিষয়শ্রেণী:স্পেনে ব্রাজিলীয় প্রবাসী ক্রীড়াবিদ
বিষয়শ্রেণী:ব্রাজিলের পুরুষ আন্তর্জাতিক ফুটবলার
বিষয়শ্রেণী:ফিফা কনফেডারেশন্স কাপ বিজয়ী খেলোয়াড়
বিষয়শ্রেণী:ব্রাজিলীয় পুরুষ ফুটবলার
বিষয়শ্রেণী:পুরুষ ফুটবল মধ্যমাঠের খেলোয়াড়
বিষয়শ্রেণী:স্পেনে প্রবাসী পুরুষ ফুটবলার
বিষয়শ্রেণী:২১শ শতাব্দীর ব্রাজিলীয় পুরুষ ক্রীড়াবিদ
হ্যারি বয়েল

**হেনরি ফ্রেডেরিক (হ্যারি) বয়েল** (; জন্ম: ১০ ডিসেম্বর, ১৮৪৭ - মৃত্যু: ২১ নভেম্বর, ১৯০৭) নিউ সাউথ ওয়েলসের সিডনিতে জন্মগ্রহণকারী শীর্ষস্থানীয় অস্ট্রেলীয় আন্তর্জাতিক ক্রিকেটার ছিলেন। অস্ট্রেলিয়া ক্রিকেট দলের অন্যতম সদস্য ছিলেন তিনি। দলে তিনি মূলতঃ ডানহাতি মিডিয়াম বোলিং করতেন। পাশাপাশি ডানহাতে নিচেরসারিতে ব্যাটহাতে কার্যকরী ভূমিকা পালন করতেন তিনি। ১৮৭০-এর দশকের শেষভাগ থেকে ১৮৮০-এর দশকের সূচনাকাল পর্যন্ত অস্ট্রেলিয়ার পক্ষে টেস্ট ক্রিকেটে অংশগ্রহণ করেছেন **হ্যারি বয়েল**।

## খেলোয়াড়ী জীবন
বয়েল ভিক্টোরিয়ার প্রতিনিধিত্ব করেছেন। ১৮৭৮, ১৮৮০ ও ১৮৮২ সালে সফরে আসলে ইংল্যান্ড দলের বিপক্ষে প্রস্তুতিমূলক খেলায় অনিন্দ্যসুন্দর ক্রীড়াশৈলী উপহার দেন। বয়েলের কিছুটা আপত্তি স্বত্ত্বেও ১৮৮০ সালের সফরকে ঘিরে অধিনায়ক করা হয়। তবে, তাদের প্রত্যাবর্তনের পূর্বেই দলীয় সিদ্ধান্তে তার পরিবর্তে বিলি মারডককে অধিনায়ক মনোনীত করা হয়। অসাধারণ মিডিয়াম-পেসার হিসেবে বয়েলের সেরা সাফল্য এসেছে বলের নিখুঁততা ও ব্যাটসম্যানের দুর্বলতা প্রমাণে সক্ষমতাকে ঘিরে। ইংরেজ পরিবেশেই তার বোলিং মূলতঃ কার্যকরী ছিল। বল হাতে তার এ অর্জনগুলো প্রায়শঃই দলীয় সঙ্গী ‘দ্য ডেমন বোলার’ নামে পরিচিত ফ্রেড স্পফোর্থের কারণে আড়ালে ঢাকা পড়তো।
  
কাছাকাছি এলাকায় ফিল্ডিং করেও যথেষ্ট সুনাম কুড়িয়েছেন তিনি। নিচেরসারিতে ব্যাটিং করেও সাহসিকতার পরিচয় দিয়েছেন। সর্বমোট ১২ টেস্টে অংশ নিয়েছেন। ২০.০৩ গড়ে ৩২ উইকেট লাভ করেছেন তিনি।

## ব্যক্তিগত জীবন
১৮৭০-এর দশকের মাঝামাঝি সময় কার্লটন ফুটবল ক্লাবের পক্ষে অস্ট্রেলীয় রুলস ফুটবলার হিসেবেও খ্যাতি অর্জন করেন। ২১ নভেম্বর, ১৯০৭ তারিখে ভিক্টোরিয়ার পূর্ব বেন্ডিগো এলাকায় ৫৯ বছর বয়সে তার দেহাবসান ঘটে।

## তথ্যসূত্র

## আরও দেখুন
* টেড পিট
* স্যাম কস্টিক
* জোই পালমার
* এডউইন ইভান্স
* অস্ট্রেলীয় টেস্ট ক্রিকেটারদের তালিকা

## গ্রন্থপঞ্জি
* Atkinson, G. (1982) *Everything you ever wanted to know about Australian rules football but couldn't be bothered asking*, The Five Mile Press: Melbourne. .

## বহিঃসংযোগ

*
*

বিষয়শ্রেণী:১৮৪৭-এ জন্ম
বিষয়শ্রেণী:১৯০৭-এ মৃত্যু
বিষয়শ্রেণী:অস্ট্রেলীয় ক্রিকেটার
বিষয়শ্রেণী:অস্ট্রেলিয়ার টেস্ট ক্রিকেটার
বিষয়শ্রেণী:ভিক্টোরিয়ার ক্রিকেটার
বিষয়শ্রেণী:সিডনি থেকে আগত ক্রিকেটার
গৌরি লঙ্কেশ

**গৌরি লঙ্কেশ** (; ২৯ জানুয়ারী ১৯৬২ - ৫ সেপ্টেম্বর ২০১৭) ছিলেন একজন ভারতীয় সাংবাদিক. তিনি লংকেশ পত্রিকার সম্পাদক ছিলেন। ৫ ই সেপ্টেম্বর, ২০১৭ তারিখে তার বাড়ির (রাজারাজেশ্বরী নগর, বেঙ্গালুরু) বাইরে অজানা আতাতীয়দের হাতে গুলিবিদ্ধ হন। তার মৃত্যুর সময়, গৌরি ডানপন্থী হিন্দু চরমপন্থীর সমালোচনার জন্য পরিচিত ছিলেন এবং তিনি সমাজের মূলধারায় অনেক নকশালিকে ফিরিয়ে আনতে চেষ্টা করেন, তিনি একটি নকশাল সহানুভূতিশীল ছিলেন।

## ব্যক্তিগত জীবন
বিয়ের পাঁচ বছর পর গৌরী এবং চিদানন্দ রাজঘট্টা বিবাহবিচ্ছেদ করেন; তিনি বিচ্ছেদের পর অবিবাহিত ছিলেন। যদিও তিনি একা থাকতেন।

## মৃত্যু
৫ সেপ্টেম্বর ২০১৭, গৌরী বেঙ্গালুরুর রাজরাজেশ্বরী নগরে তার বাড়িতে তিনজন অজ্ঞাতপরিচয় ব্যক্তির গুলিবিদ্ধ হয়ে মারা যান। রাত ৮টার দিকে ওই ব্যক্তিরা তাকে লক্ষ্য করে অন্তত সাতটি গুলি করে। যখন তিনি তার অফিস থেকে ফিরে তার বাড়ির প্রধান দরজা খুলছিলেন। তিনটি গুলি গৌরীর মাথা, ঘাড় ও বুকে বিদ্ধ হয়, ফলে ঘটনাস্থলেই তার মৃত্যু হয়।

## তথ্যসূত্র

বিষয়শ্রেণী:১৯৬২-এ জন্ম
বিষয়শ্রেণী:২০১৭-এ মৃত্যু
বিষয়শ্রেণী:বেঙ্গালুরুর ব্যক্তি
বিষয়শ্রেণী:২১শ শতাব্দীর ভারতীয় লেখিকা
বিষয়শ্রেণী:২০শ শতাব্দীর ভারতীয় লেখিকা
বিষয়শ্রেণী:২০শ শতাব্দীর ভারতীয় সাংবাদিক
বিষয়শ্রেণী:২০১৭-এ ভারতে খুন
বিষয়শ্রেণী:কন্নড় ভাষার লেখক
বিষয়শ্রেণী:ভারতীয় নারী সাংবাদিক
বিষয়শ্রেণী:কর্ণাটকের সাংবাদিক
বিষয়শ্রেণী:ভারতীয় কর্মী সাংবাদিক
বিষয়শ্রেণী:ভারতীয় নারীবাদী
বিষয়শ্রেণী:কর্ণাটকের লেখিকা
বিষয়শ্রেণী:২১শ শতাব্দীর ভারতীয় সাংবাদিক
বিষয়শ্রেণী:ভারতে ঘৃণামূলক অপরাধ
বিষয়শ্রেণী:কর্ণাটকে খুন হওয়া ব্যক্তি
সিংহ (রং)

**সিংহ** (Lion) রঙটি গড়পড়তা সিংহের গায়ের রঙ।

সিংহ ফেলিডি পরিবারের শিকারী প্রাণী যা আফ্রিকা ও ভারতে দেখা যায়। সাহিত্যে একে প্রায়শই "পশুরাজ" বলা হয়।

ইংরেজি রঙনাম হিসেবে *lion* প্রথম ব্যবহৃত হয় ১৫৫১ সালে।

রঙটির উৎস: ISCC-NBS Dictionary of Color Names (1955)--Color Sample of Lion (color sample #76).

## তথ্যসূত্র

## আরও দেখুন
* রঙের তালিকা

সিংহ
সিংহ
সিংহ
প্যানারোমা মুভিজ

**প্যানারোমা মুভিজ** হচ্ছে একটি বাংলাদেশী চলচ্চিত্র নির্মাণ ও বিতরণকারী প্রতিষ্ঠান। ২০০০ সালে মনতাজুর রহমান আকবর ও মনজুরুল হাসান কর্তৃক কোম্পানীটি প্রতিষ্ঠা করা হয় এবং তাদের প্রথম চলচ্চিত্র কুখ্যাত খুনী, যা ২০০০ সালে মুক্তি পায় ছবিটি সাড়ে তিন কোটি টাকা আয় করে।

## চলচ্চিত্রের তালিকা

## পরিবেশক

## তথ্যসূত্র

বিষয়শ্রেণী:বাংলাদেশের চলচ্চিত্র সংস্থা
বিষয়শ্রেণী:বাংলাদেশের গণমাধ্যম কোম্পানি
বিষয়শ্রেণী:চলচ্চিত্র কোম্পানি
সুশীল রায়

**সুশীল রায়** (২৫ ডিসেম্বর ১৯৩৬ - ১৮ জুন, ২০১৪) একজন প্রবীন রাজনীতিবিদ ও ভারতের কমিউনিস্ট পার্টি (মাওবাদী) দলের পলিটব্যুরো সদস্য ছিলেন। তিনি মাওবাদ অনুসৃত রাজনীতির জগতে সোম বা *অশোকদা* হিসেবেও পরিচিত ছিলেন। সম্পর্কে তিনি ছিলেন ভারতের স্বাধীনতা সংগ্রামী ও শহীদ দীনেশ গুপ্তের ভাইপো।

## রাজনৈতিক জীবন
১৯৬৩ সালে ভারতের কমিউনিস্ট পার্টিতে যোগ দেন সুশীল রায়। তিনি কলকাতার বাঁশদ্রোনী এলাকায় ট্রেড ইউনিয়ন আন্দোলনের নেতৃত্ব দিতেন। ১৯৬৪ সালে সপ্তম পার্টি কংগ্রেসের পর নবগঠিত ভারতের কমিউনিস্ট পার্টি (মার্ক্সবাদী) দলে যোগ দেন। সাম্রাজ্যবাদী ভিয়েতনাম যুদ্ধের বিরুদ্ধে মিছিল, ১৯৬৬ সালের খাদ্য আন্দোলনে সামনের সারিতে ছিলেন সুশীল। এজন্য তাকে পুলিশি অত্যাচার ও ধরপাকড়ের শিকার হতে হয়েছিল। ১৯৬৭ সালে নকশাল আন্দোলনের প্রভাবে সিপিআই (এম) ছেড়ে নকশালপন্থী রাজনীতিতে যোগদান করেন। ১৯৮০ সালে মাওবাদী কমিউনিস্ট সেন্টার বা এম সি সি  দলের সাধারণ সম্পাদক হন। চোখের সমস্যার কারণে সম্পাদকের দায়িত্ব থেকে অব্যহত নেওয়ার আগে এক দশকেরও অধিক সময় তিনি বিহার রাজ্যে এম.সি.সি'র সংগঠন গড়ে তোলার কাজে নিয়োজিত থাকেন। ২০০৪ সালে ভারতের কমিউনিস্ট পার্টি (মার্ক্সবাদী - লেনিনবাদী) (জনযুদ্ধ) ও মাওবাদী কমিউনিস্ট সেন্টারের ঐক্য সম্মেলনে তিনি গুরুত্বপূর্ণ ভূমিকা নেন। ঐক্যবদ্ধ দল সিপিআই (মাওবাদী) এর পলিটব্যুরো সদস্য নির্বাচিত হন। মূলত তিনি ছিলেন দলের প্রবীনতম ও তাত্ত্বিক নেতা।

## গ্রেপ্তার
২০০৫ সালে হুগলী জেলার কোন্নগর হিন্দমোটর এলাকা থেকে তাকে গ্রেপ্তার করা হয় ও কলকাতার প্রেসিডেন্সি জেলে পাঠানো হয়। জামিন পাওয়ার পর একই বছর তাকে ঝাড়খণ্ড পুলিশ গ্রেপ্তার করে ও রাঁচি পাঠায়। তার মুক্তির দাবীতে মানবাধিকার সংগঠন ও বুদ্ধিজীবীরা সরব হন। দীর্ঘদিন বন্দী থাকার পর শারীরিক অবস্থার অবনতি হলে মানবিক বিচারে ঝাড়খণ্ড উচ্চ আদালত তাকে ২০১২ সালে জামিনে মুক্ত করার আদেশ দেন।

## মৃত্যু
সুশীল রায় বয়সজনিত কারণে ও ক্যানসার রোগে ভুগছিলেন। তাকে দিল্লীর অল ইন্ডিয়া ইন্সটিটিউট অফ মেডিক্যাল সায়েন্স - এআইআইএমএস-এ ভর্তি করা হয়। ২০১৪ সালের ১৮ জুন ৭৮ বছর বয়েসে মারা যান সুশীল রায়। তার ইচ্ছানুযায়ী মরদেহ এইমসে দান করা হয়। তার মৃত্যুর পর তার আত্মজীবনীমূলক গ্রন্থ *'আমার স্মৃতিকথা*' প্রকাশিত হয় বাংলাদেশ থেকে।

## তথ্যসূত্র

বিষয়শ্রেণী:ভারতীয় সাম্যবাদী
বিষয়শ্রেণী:ভারতীয় গেরিলা
বিষয়শ্রেণী:ভারতের কমিউনিস্ট পার্টির (মাওবাদী) রাজনীতিবিদ
বিষয়শ্রেণী:মাওবাদী
বিষয়শ্রেণী:সংশোধনবাদ বিরোধী
বিষয়শ্রেণী:ভারতীয় মার্ক্সবাদী
বিষয়শ্রেণী:মানিকগঞ্জ জেলার ব্যক্তি
বিষয়শ্রেণী:বাঙালি হিন্দু
বিষয়শ্রেণী:১৯৩৬-এ জন্ম
বিষয়শ্রেণী:২০১৪-এ মৃত্যু
বিষয়শ্রেণী:নকশালপন্থী-মাওবাদী বিদ্রোহ
বিষয়শ্রেণী:কলকাতার ব্যক্তি
বিষয়শ্রেণী:নকশালবাদী
ক্লাইড এবং উইলিস

**ক্লাইড এবং উইলিস** (ব্রিটিশ ইংরেজি ভাষা: **The Clyde and Willis Show**)একটি আমেরিকান 3D অ্যানিমেটেড কমেডি কার্টুন যা ৩১ জানুয়ারি, ২০১৭ তারিখে ইউটিউবে প্রচারিত হয়। অ্যানিমেটেড শো ফ্ল্যাশ এবং 3D অ্যানিম্যান্ট, অ্যান্ড্রু হেন্ড্রিক উইলসন দ্বারা তৈরি করা হয়েছিল। এই শোটি ইংল্যান্ডের দুই বন্ধুকে অনুসরণ করে, যা আমেরিকাতে চলে যায়, তাদের নাম হল ক্লাইড হ্যারিসন এবং উইলিস হেনিংগ।

তারা পাগল এডভেন্ঞার ট্যুরিজম উপর যান। শো স্টিফেন জি এন্ডারসনকে ক্লেড হ্যারিসনের কন্ঠস্বর এবং অ্যান্ড্রু উইলসনের উইলিস হেন্জিনের কণ্ঠের কথা উল্লেখ করেছেন, সম্প্রতি নিউইয়র্কের ব্র্যাডবেরি টাউন শহরে বসবাসকারী দুজন বন্ধু, তারা পূর্বে মার্কিন যুক্তরাষ্ট্রের মিসিসিপি, গুটেনন সিটিতে বসবাস করত। আমেরিকা যাওয়ার আগে, তারা ইংল্যান্ডে লন্ডনে বসবাস করত।

সিরিজের কিছু ছোটখাট অক্ষর রয়েছে। ক্লাইড ও উইলিসের সেরা বন্ধু ইউরোপ, জ্যাকব জনসন। ইয়াকুব একটি clumsy 16 বছর বয়েসী বুদ্ধি যিনি একটি jerk কখনও কখনও হয়। শো এর বিবৃতি জননী সাংবাদিক। তিনি একটি গল্প লেখক, এবং বেশিরভাগ সাংবাদিক হিসাবে পরিচিত। তিনি ক্লেড এবং উইলিসের গল্প তৈরি করেছেন এমন ব্যক্তি হিসেবেও পরিচিত।

যেহেতু, জনি এছাড়াও বারকির নামে একটি পোষা কুকুর রয়েছে, একটি কুকুর মনে করে যে জনি একটি বোকা। শো ব্যর্থ হয় নিকটোনস নেটওয়ার্ক পাইলটদের অংশ। এটি দ্বিতীয় অ্যানিমেটেড ইন্টারনেট ওয়েব সিরিজ, যা ওয়েইনকে স্বাগত জানায়।

এটি 3 ডি CGI এ অ্যানিমেটেড ছিল নিকোলডিয়ান কার্টুনগুলির একটি হিসাবে পরিচিত। ২010 সালের ২0 ফেব্রুয়ারি, নিকোলডিয়ানের রাষ্ট্রপতি সিমা জারঘামি কর্তৃক আনুষ্ঠানিকভাবে এই শোটি বাতিল করা হয়।

## প্রতিজ্ঞা

### অক্ষর
এই সিরিজটি দুটি বাড়িতে এবং একই বাড়িতে বসবাসকারী রুমমেটদের প্রায় স্পিন হয়, ক্লাইড এবং উইলিস। ক্লিড হ্যারিসন, ব্র্যাডবারি উচ্চের 16 বছরের একটি ছাত্রী এবং তার সেরা বন্ধু উইলিসের সাথে বসবাস করেন। উইলিস, তিনি ক্লডের চেয়ে অনেক বেশি স্মার্ট, এবং কখনও কখনও তিনি রাগ করেছেন যখন তিনি একটি বিশাল বোকা।

## অনুপ্রেরণা
আরো ক্লায়দ এবং উইলিসকে অনুপ্রাণিত শো হল রেন অ্যান্ড স্টিমপি শো। অ্যান্ড্রু ঘোষণা করেন যে ক্লিডি এবং উইলিগুলি রেন এবং স্টিম্পির মানব সংস্করণগুলির উপর ভিত্তি করে তৈরি, ক্লিডি রেন এবং উইলিস স্টিমপি। তিনি রেন এবং স্টিম্পির মতই একটি রেজাল্ট মুড আছে। রকো এর আধুনিক জীবনের এই দ্বিতীয় প্রেরণায় অনুপ্রাণিত হয়। নোংরা জঘন্য এবং যৌন প্রচারণা রকো এর আধুনিক জীবনে ব্যবহৃত বুদ্ধি এবং যৌন হয়রানি হয়, এবং এই নিকোলডিয়ন ক্লড এবং উইলিগুলিকে বাতিল করে দিয়েছে।

## বাতিলের
অনেকেই বলেছে যে এটি কেন বাতিল করা হয়েছিল কারণ এটি নিকোডডিয়ানের জন্য কোন ধরনের শো নয়, এবং সেখানে অনেক অপমানজনক যৌন সংশয় রয়েছে যা শিশুদের জন্য নয়, যেমন রেণ ও স্টিম্পিকে 1995 সালে বাতিল করা হয়েছিল।

## সিনেমা
শো এর স্রষ্টা অ্যান্ড্রু উইলসন ঘোষণা করেন যে ১২ মে, ২০১৭ তারিখে শো সম্পর্কে একটি সিনেমা হবে, এবং এটি ১৬ মার্চ, ২০২১ এ মুক্তি পাবে। চলচ্চিত্রটির নাম ছিল "ক্লাইড ও উইলিস: টাইম ট্রাভেল"। ছবিটি ১৬ মার্চ, ২০২১ তারিখে মার্কিন যুক্তরাষ্ট্র বিশ্বব্যাপী প্রকাশ করা হবে এবং ২৪ শে ফেব্রুয়ারি, ২০২১ তারিখে।

বিষয়শ্রেণী:অ্যানিমেটেড টেলিভিশন ধারাবাহিক
পাঁচবাড়ী ডিগ্রি কলেজ, দিনাজপুর

**পাঁচবাড়ী ডিগ্রি কলেজ** (সংক্ষেপে: *পাঁচবাড়ী কলেজ*) বাংলাদেশের একটি উচ্চতর শিক্ষা প্রতিষ্ঠান। এটি দিনাজপুর শহরের পাঁচবাড়ী এলাকায় অবস্থিত এবং দিনাজপুরের পুরনো ও শীর্ষস্থানীয় শিক্ষা প্রতিষ্ঠানের মধ্যে একটি। প্রতিষ্ঠাকালের দিক দিয়ে এটি দিনাজপুরের প্রতিষ্ঠিত কলেজগুলোর মধ্যে অন্যতম; ঐতিহ্যবাহী কলেজটি ১৯৮৮ সালে প্রতিষ্ঠিত হয়।

## প্রতিষ্ঠার পটভূমি
## তথ্যসূত্র

## বহিঃসংযোগ
* প্রতিষ্ঠান তৈরীর পিছনে. Star Insight. 26 May 2007.

বিষয়শ্রেণী:দিনাজপুর জেলার মহাবিদ্যালয়
এর্নেস্তো ভালভেরদে

**এর্নেস্তো ভালভেরদে তেজেদোর** (জন্মঃ ৯ ফেব্রুয়ারি ১৯৬৪) একজন সাবেক স্প্যানিশ পেশাদার ফুটবলার যিনি ফরোয়ার্ড হিসেবে খেলতেন।

লা লিগায় মোট দশ সিজনে তিনি ২৬৮ ম্যাচে ৭৭ গোল করতে সক্ষম হন। ১৪ বছরের পেশাদার জীবনে তিনি মোট ৬টি দলের হয়ে খেলেন যার মধ্যে রয়েছে বার্সেলোনা, অ্যাথলেতিক বিলবাও এবং এস্পানিওল।

ভালভেরদে পরবর্তিতে লম্বা কোচিং জীবনে প্রবেশ করেন যেখানে তিনি উপরিক্ত তিনটি সহ মোট ৭টি দলকে কোচিং করিয়েছেন।

## ম্যানেজার হিসবে পরিসংখ্যান

## অর্জন

### খেলোয়াড় হিসেবে
;বার্সেলোনা
* কোপা দেল রে: ১৯৮৯-৯০
* উয়েফা কাপ উইনার্স কাপ: ১৯৮৮-৮৯

;এস্পানিওল
* উয়েফা কাপ: রানার আপ ১৯৮৭-৮৮

### ম্যানেজার হিসেবে
;এস্পানিওল
* উয়েফা কাপ: রানার আপ ২০০৬-০৭

;অলিম্পিয়াকোস
* সুপারলিগ গ্রিস: ২০০৮-০৯, ২০১০-১১, ২০১১-১২
* গ্রিক ফুটবল কাপ: ২০০৮-০৯, ২০১১-১২

;অ্যাথলেতিক বিলবাও
* স্পেনীয় সুপার কাপ: ২০১৫

;বার্সেলোনা
* লা লিগা: ২০১৭-১৮, ২০১৮-১৯
* কোপা দেল রে: ২০১৭-১৮
* স্পেনীয় সুপার কাপ: ২০১৮; রানার আপ: ২০১৭

### ব্যক্তিগত
* উয়েফা লা লিগা বর্ষসেরা কোচ: ২০১৫-১৬

## তথ্যসূত্র

বিষয়শ্রেণী:১৯৬৪-এ জন্ম
বিষয়শ্রেণী:জীবিত ব্যক্তি
বিষয়শ্রেণী:ফুটবল উপযোগী খেলোয়াড়
বিষয়শ্রেণী:লা লিগার খেলোয়াড়
বিষয়শ্রেণী:সেহুন্দা দিভিসিওন বি-এর খেলোয়াড়
বিষয়শ্রেণী:ফুটবল ক্লাব বার্সেলোনার খেলোয়াড়
বিষয়শ্রেণী:ফুটবল ক্লাব বার্সেলোনার ম্যানেজার
বিষয়শ্রেণী:লা লিগার ম্যানেজার
বিষয়শ্রেণী:দেপোর্তিভো আলাভেসের খেলোয়াড়
বিষয়শ্রেণী:অ্যাথলেটিক বিলবাওয়ের ফুটবলার
বিষয়শ্রেণী:রিয়াল ক্লাব দেপোর্তিউ এস্পানিওলের ফুটবলার
বিষয়শ্রেণী:রিয়াল ক্লাব দেপোর্তিভো মায়োর্কার খেলোয়াড়
বিষয়শ্রেণী:সেস্তাও স্পোর্ট ক্লাবের ফুটবলার
বিষয়শ্রেণী:সেহুন্দা দিভিসিওনের খেলোয়াড়
বিষয়শ্রেণী:স্পেনের অনূর্ধ্ব-২১ আন্তর্জাতিক ফুটবলার
বিষয়শ্রেণী:স্পেনের অনূর্ধ্ব-২৩ আন্তর্জাতিক ফুটবলার
বিষয়শ্রেণী:স্পেনের পুরুষ আন্তর্জাতিক ফুটবলার
বিষয়শ্রেণী:আরসিডি এস্পানিওলের ম্যানেজার
বিষয়শ্রেণী:স্পেনীয় পুরুষ ফুটবলার
বিষয়শ্রেণী:পুরুষ ফুটবল আক্রমণভাগের খেলোয়াড়
বিষয়শ্রেণী:ভিতোরিয়া-গাসতেইসের ফুটবলার
আইসিলিন সোলহেইম

**আইসিলিন লোকেস সোলহেইম** (জন্ম ২০ জুন ১৯৯০) একজন নরওয়েজিয়ান গায়িকা এবং গীতিকার। তিনি জনপ্রিয় তরুন নরওয়েজিয়ান ডিজে এবং সঙ্গীত প্রযোজক এ্যালেন ওয়াকার এর "ফেইডেড" এবং "সিং মি ট্যু স্লিপ" দুটি এককে গায়িকা হিসেবে কণ্ঠ দেওয়ার কারণে তিনি পরিচিত। .
## কর্মজীবন
আইসিলিনের জন্ম নরওয়ের সগন অগ ফযরডেন নামক স্থানের নস্টডা পৌরসভায়। তিনি খুব ছোট বয়স থেকেই গান গাওয়া শুরু করেন। ২০০৭ সালে, তিনি নরওয়ের আইডল - Jakten på en superstjerne বাংলা-(একজন সুপারস্টারের খোজে!) নামক পপ আইডল এর নরওয়েজীয় সংস্করণ প্রতিযোগিতায় অংশগ্রহণ করেন, এবং তিনি সেখানে ৪০তম স্থান পান।  ২০০৯ সালে, হাই স্কুল শেষ করার পর তিনি সেন্ডেফযোড শহরের "স্কারিংসাল ফালহেওউইসলকোল" নাম ফোল্ক হাই স্কুলে ভর্তি হন, সেখানে তিনি মূলত সঙ্গীত বিষয়ে পড়াশোনা করেন এবং নিজেই তার নিজেস্ব গান লিখতে শুরু করেন। ২০১৭ সালে, তিনি যুক্তরাজ্যের লিভারপুল শহরের দ্য ইনস্টিটুট ফর পার্ফমিং অার্টস নামক বিশ্ববিদ্যালয়ে ভর্তি হন, যেখানে তিনি "পপুলারাইজ মিউজিক এন্ড সাউন্ড টেকনোলজি" বিষয়ে পড়াশোনা করেন। এখানে তিনি একজন সঙ্গীত শিল্পী এবং গান পরিবেশনকারী হিসেবে বিকশিত হন, যেখানে তিনি নতুন কার্যক্রম গ্রহণ করেন এবং তার তার নিজেস্ব কণ্ঠের চর্চা শুরু করেন। 
যুক্তরাজ্য থেকে নরওয়েতে ফিরে আসার পর, বিসি মিউজিক নামক প্রতিষ্ঠান তার সাথে তাৎক্ষনিকভাবে চুক্তি সম্পন্ন করে, এর পর তিনি তার আত্বপ্রকাশকারী একক "ওয়াটস্ হেপেনিং" নামক এককটি প্রকাশ করেন, যেটি সমালোচকদের দ্বারা বহুল প্রশংসা পেয়েছিল। গানটি নরওয়ের জাতীয় রেডিও স্টেশন রেডিও নরজেতে "সাপ্তাহের সেরা গান" হিসেবে চালানো হয়। সে সময়েই সোলহেইমের দেখা হয়, গায়ক এবং প্রযোজক জেস্পার বোর্গেন এর সাথে, তারা দুজন এবং তার বিসি মিউজিকের সাবেক নিয়ত্রক হিল্ডী ওহাল একটি পরীক্ষামূলক ভাবে নতুন চুক্তিতে আবদ্ধ হন। পরে তারা একসাথে মিলে কথা এবং সুর রচনা করেন, এবং "দ্য উইযার্ড অব আস" নামক গানটি প্রযোজনা করেছিলেন। 
২০১৫ সালের শেষ দিকে এবং ২০১৬ সালের প্রথম দিকে, তিনি জনপ্রিয় তরুন ডিজে এবং প্রযোজক এ্যালেন ওয়াকার এর ইডিএম গান "ফেইডেড" এবং "সিং মি ট্য স্রিপ" এ তিনি অস্বীকৃত সাহায্যকারী গায়িকা হিসেবে কণ্ঠ দেন।
আইসিলিন অয়ার্নার/চ্যাপেল মিউজিক নামক রেকর্ড লেবেলের সাথে চু্ক্তিবদ্ধ।
## ডিস্কোগ্রাফী

### একক সমূহ

#### মূল গায়িকা হিসেবে

#### সাহায্যকারী গায়িকা হিসেবে

### অন্যান্ন গান সমূহ

### প্রযোজনায় স্বীকৃতি সমূহ

### গানের ভিডিও সমূহ

## তথ্যসূত্র

## বহিঃসংযোগ
* BBC artist page for Iselin Solheim 

বিষয়শ্রেণী:১৯৯০-এ জন্ম
বিষয়শ্রেণী:জীবিত ব্যক্তি
বিষয়শ্রেণী:২১শ শতাব্দীর নরওয়েজীয় সঙ্গীতশিল্পী
লিসা ও লেনা

**লিসা এবং লেনা মান্টলার**, (জন্ম জুন ১৭, ২০০২), আরো সহজ নামে ডাকা হয় **লিসা এবং লেনা**, জার্মানির স্টুটগার্টের,জন্মগতভাবে জমজ বোন। তারা ভিডিও ক্লিপ তৈরি করে সামাজিক যোগাযোগের মাধ্যমের এপ্লিকেশন মিউজিকাল.এলওয়াই এ। তারা সামাজিক যোগাযোগের মাধ্যমের অন্যান্য প্লাটফর্ম যেমন মিউজিকাল.এলওয়াই, স্নাপচ্যাট, ইন্সটাগ্রাম, ফেসবুক, এবং টুইটারেও ব্যাপক খ্যাতি লাভ করেছে। লিসা এবং লেনা পালক এবং টিম এবং টায়রা নামে তাদের আরো দুইজন ভাই-বোন রয়েছে। ডিসেম্বর ২০১৬ থেকে, *ড্রিম ইট অ্যান্ড ডু ইট* নামে তাদের নিজেদের কাপড়ের প্রতিষ্ঠান রয়েছে। তারা পূর্বে জার্মান মডেলিং কোম্পানি *কম্পোজ* এর মডেলিং করতো।

২৬ জুলাই, ২০১৭-এ, তারা তাদের প্রথম একক সঙ্গীত, *নট মাই ফল্ট*, প্রকাশ করে তাদের সাম্প্রতিক সময়ের কাপড়ের প্রতিষ্ঠান,জে১মো৭১,এর প্রচারণা হিসেবে।

## তথ্যসূত্র

## বহিঃসংযোগ

* @lisaandlena on Musical.ly
* Lisa and Lena on Instagram
* Lisa and Lena on Twitter
* Lisa and Lena on Facebook

বিষয়শ্রেণী:জীবিত ব্যক্তি
বিষয়শ্রেণী:নারী টিকটকার
বিষয়শ্রেণী:২০০২-এ জন্ম
বিষয়শ্রেণী:জার্মান খ্রিস্টান
মোহন খান

**মোহন খান** (জন্ম: ৬ই সেপ্টেম্বর, ১৯৯১) বাংলাদেশের একজন স্প্রিন্টার। তিনি ২০১২ গ্রীষ্মকালীন অলিম্পিকের ১০০ মিটার দৌড়ের প্রথমিক বাছাই পর্বের হিট-১ এ ৫ম স্থান অর্জন করেছিলেন এবং যার কারণে তিনি প্রথম রাউন্ডে উত্তীর্ণ হতে পারেনি, কিন্তু এ সময় তিনি তার দৌড়ের একটি ব্যক্তিগত সেরা সময় অর্জন করেন ১১.২৫ সেকেন্ডে ১০০ মিটার দৌড় শেষ করে।

## প্রথম দিকের জীবন
মোহন খান জন্মগ্রহণ করেন বান্দরবান জেলায়। তিনি জীবনে প্রথম বাংলাদেশের জাতীয় পর্যায়ে পুরস্কার পান ২০০৩ সালে মিরপুরে অনূর্ধ্ব-১৮ জুনিয়ায় মিটে রূপার পদক। এরপর তার স্বরণীয় দৌড় ছিল ২০০৫ সালের চট্রগ্রামের জাতীয় অ্যাথলেটিকসে। যদিও সেখানে তিনি ১০.৫০ সেকেন্ডে ডিসকোয়ালিফাইড হন, এটি ছিল তার সিনিয়র মিটে প্রথম দৌড়।

## অলিম্পিক ২০১২
মোহন খান ২০১২ গ্রীষ্মকালীন অলিম্পিকে অংশগ্রহণ করেন ১০০ মিটার দৌড় প্রতিযোগীতায়। ৪ঠা আগস্ট, ২০১২ সালে অনুষ্ঠিত হওয়া প্রাথমিক বাছাই পর্বে ৪টি হিট অনুষ্ঠিত হয়। এতে মোট ২৯ জন অংশ নেন, মোহন খান হিট ১ -এ অংশ নেন। এই হিটে মোট সাতটি দেশের প্রতিযোগী অংশ নেয়। বাংলাদেশের পক্ষ থেকে অংশ নেয়া মোহন খান ৬ষ্ঠ লেনে থেকে দৌড় প্রতিযোগীতায় অংশ নেন। সাত জন প্রতিযোগীর মধ্যে তিনি ৫ম স্থান দখল করেন, ১০০ মিটার দৌড় ১১.২৫ সেকেন্ডে শেষ করে। এই হিট-১ এ ১ম স্থান দখল করে ৩য় লেনে থাকা বলিভিয়ার প্রতিযোগী আর্থার ব্রুনো রোজাস ১০.৬২ সেকেন্ডে ১০০ মিটার দৌড় শেষ করে।

## বহিঃসংযোগ
* 

## তথ্যসূত্র

বিষয়শ্রেণী:ইংরেজি ভাষার বহিঃসংযোগ থাকা নিবন্ধ
বিষয়শ্রেণী:১৯৯১-এ জন্ম
বিষয়শ্রেণী:২০১২ গ্রীষ্মকালীন অলিম্পিকে মল্লক্রীড়াবিদ (ট্র্যাক অ্যান্ড ফিল্ড)
বিষয়শ্রেণী:জীবিত ব্যক্তি
বিষয়শ্রেণী:বাংলাদেশের অলিম্পিক মল্লক্রীড়াবিদ
বিষয়শ্রেণী:বাংলাদেশী পুরুষ স্প্রিন্টার
বিষয়শ্রেণী:২১শ শতাব্দীর বাংলাদেশী পুরুষ ক্রীড়াবিদ
সাইদুর রহমান ডন

**সাইদুর রহমান ডন** (ইংরেজি: Saidur Rahman Dawn; জন্ম: ১৮ই জানুয়ারি, ১৯৬৩) একজন বাংলাদেশী স্প্রিন্টার। তিনি ১৯৮৪ সালের গ্রীষ্মকালীন অলিম্পিকে পুরুষদের ১০০ মিটার দৌড় প্রতিযোগীতায় অংশ নিয়েছিলেন।

## অলিম্পিক ১৯৮৪
সাইদুর রহমান ডন ছিলেন বাংলাদেশ থেকে অংশ নেয়া প্রথম অলিম্পিয়ান। ১৯৮৪ সালের গ্রীষ্মকালীন অলিম্পিক অনুষ্ঠিত হয় লস এঞ্জিলিস, মার্কিন যুক্তরাষ্ট্রে। এই অলিম্পিকের প্রাথমিক বাছাই পর্বের হিটে আট জনের মাঝে অষ্টম হন তিনি। এই প্রতিযোগীতায় ১০০ মিটার ও ২০০ মিটার উভয় অংশের প্রথমিক বাছাই পর্বে অংশ নেন তিনি। ১০০ মিটার দৌড়ে তার সময় লাগে ১১.২৫ সেকেন্ড আর ২০০ মিটার দৌড়ে তার সময় লাগে ২২.৫৯ সেকেন্ড। সাইদুর রহমান ডন এই প্রতিযোগীতায় অংশ নিয়ে কোন পুরস্কার অর্জন করতে না পরলেও তার মাধ্যমে অলিম্পিকের মত একটি বড় ক্রিয়া প্রতিযোগীতায় বাংলাদেশের অংশগ্রহণের সূচনা ঘটে।

## তথ্যসূত্র

বিষয়শ্রেণী:১৯৬৩-এ জন্ম
বিষয়শ্রেণী:জীবিত ব্যক্তি
বিষয়শ্রেণী:বাংলাদেশের অলিম্পিক মল্লক্রীড়াবিদ
বিষয়শ্রেণী:১৯৮৪ গ্রীষ্মকালীন অলিম্পিকে মল্লক্রীড়াবিদ (ট্র্যাক অ্যান্ড ফিল্ড)
বিষয়শ্রেণী:বাংলাদেশী পুরুষ স্প্রিন্টার
মুপ্পোছড়া ঝর্ণা

**মুপ্পোছড়া ঝর্ণা** রাঙ্গামাটি জেলার বিলাইছড়ি উপজেলার বাঙ্গালকাটা নামক জায়গায় অবস্থিত। মুপ্পোছড়া ঝর্ণাটিতে একটি মাত্র ঝরা থাকলেও প্রস্থের দিক থেকে এটি বাংলাদেশের অন্যতম বড় ঝর্ণা।

## অবস্থান
রাঙ্গামাটির বিলাইছড়ি উপজেলাটি কাপ্তাই লেকের প্রান্তে অবস্থিত। সড়ক পথে এই উপজেলার সাথে কোন সংযোগ পথ নেই। কাপ্তাই উপজেলা হতে শুধুমাত্র নৌ-পথে এই উপজেলায় পৌছানো সম্ভব। দুর্গম পার্বত্য এলাকা হিসাবে এই উপজেলায় রয়েছে অসংখ্য ছোট বড় পাহাড়, আর রয়েছে ছোট বড় প্রচুর ঝর্ণা। বিলাইছড়ি চাকমা শব্দ থেকে উৎপত্তি। চাকমা উপজাতীয় অর্থে বিলাই এর অর্থ বিড়াল আর ছড়ি এর অর্থ পাহাড় হতে প্রাবাহিত ঝর্ণা বা ছড়া। মুপ্পোছড়া ঝর্ণাটি বিলাইছড়ির অন্যতম বৃহত্তম ঝর্ণা। এটির অবস্থান বাঙ্গালকাটা স্থানটিতে বিলাইছড়ি হতে নৌ পথে যাওয়া সম্ভব। আর বাঙ্গালকাটা হতে মুপ্পোছড়া ঝর্ণা শুধুমাত্র পায়ে হেটে যাওয়া সম্ভব।

## বিশেষ নির্দেশিকা
বিলাইছড়ি উপজেলাটি পার্বত্য অঞ্চলের অংশ হওয়ায় স্থানটিতে বাংলাদেশের অন্য অঞ্চলের মানুষ প্রবেশের ক্ষেত্রে ব্যক্তিগত জাতীয় পরিচয়পত্র, কিংবা পাসপোর্টের ফটোকপি, কিংবা যে কোন পরিচয়পত্র সাথে থাকতে হয়, যা বাংলাদেশ সেনাবাহিনীর বিভিন্ন ক্যাম্পে প্রদর্শন সাপেক্ষে ওই সকল এলাকায় প্রবেশের অনুমতি দেয়া হয়।

## চিত্রশালা

চিত্র:মুপ্পোছড়া ঝর্ণা.jpg|মুপ্পোছড়া ঝর্ণা
চিত্র:মুপ্পোছড়া ঝর্ণা ও এর পাশের ঝরা.jpg|মুপ্পোছড়া ঝর্ণা ও এর পাশের ঝরা


## আরও দেখুন
*বাংলাদেশের জলপ্রপাতসমূহের তালিকা

## তথ্যসূত্র

## বহিঃসংযোগ
* বিলাইছড়ি উপজেলা

বিষয়শ্রেণী:বাংলাদেশের জলপ্রপাত
বিষয়শ্রেণী:বিলাইছড়ি উপজেলা
বিষয়শ্রেণী:রাঙ্গামাটি জেলার দর্শনীয় স্থান
বিষয়শ্রেণী:রাঙ্গামাটি জেলার ভূগোল
অন্ডি কেসি

**অন্ডি কেসি** (জন্ম ১২ জুন, ১৯৯২) একজন গায়িকা এবং গীতিকার। তিনি মূলত মার্কিন যুক্তরাষ্ট্রের অরেগন রাজ্যের ইউজিন শহর থেকে আগত এবং তিনি বর্তমানে ওয়াশিংটন রাজ্যের শহর সিয়াটল ভিত্তিক একজন পেশাগত সঙ্গীত শিল্পী এবং গীতিকার। তার ইউটিউব চ্যানেলে জনপ্রিয় সঙ্গীত শিল্পীদের গান কভার করার মাধ্যমে তিনি বিশ্বব্যাপী জনপ্রিয়তা পান, যাদের মধ্যে ব্রিটিশ ব্যান্ড রিক্সটন এবং মার্কিন গায়ক জেসন ডেরুলোর গান এর সাথে তার নিজেস্ব করা গানও অন্যতম ছিল। কেসি পঞ্চম শ্রেণীর প্রতিভা অন্বেশন অনুষ্ঠানের সময়কাল থেকে সর্বসমক্ষে গান গাওয়া শুরু করেন এবং তখন খেকেই তার সঙ্গীত কর্মজীবনের পশ্চাদ্ধাবন শুরু হয়। 
 তিনি তার পিতা-মাতার সাত সন্তানদ্বয়ের মধ্যে একজন।  কেসি কেলি ক্লার্কসন, ক্রিস্টিনা এগুইলেরা, হালেই উইলিয়ামস, এবং ডেমি লোভাটোর মত গায়িকাদের দ্বারা অাকর্ষিত হয়ে তাদের থেকে অনুপ্ররণা গ্রহণ করেছেন। তিনি ২০১৪ সালে হয়ে যাওয়া, "গার্লস নাইট ইনন" সফরের একজন অংশগ্রহণকারীও ছিলেন।  কেসির নিজেস্ব গান গুলো এ্যাপল এর গানের সমাহার আইটিউন্স এ রয়েছে, যদিও তিনি তার ইপি অ্যালবামটি প্রকাশের জন্য কাজ করে যাচ্ছেন।  তার *"ওয়ান্ট ট্য ওয়ান্ট মি/আই ওয়ান্ট ট্য ওয়ান্ট মি ম্যাশআপ* নামক গানটিকে জনপ্রিয় গানের অ্যাপ স্পোটিফাই এ ২০১৫ সালের সেরা ১০টি "সবচেয়ে সেরা ছড়িয়ে পরা" গানের মধ্যে একটি বলে চিহ্নিত করা হয, যেটি যুক্তরাষ্ট্রের সেরা গান সমূহের তালিকা ইউকে টপ চার্ট এ সেরা ২৪ নম্বরে উঠে আসে এবং তিন সপ্তাহ সেই তালিকায় বিরাজমান করে। 
## তথ্যসূত্র

## বহিঃসংযোগ
* অফিসিয়াল ওয়েবসাইট
* অফিসিয়াল ইউটিউব পাতা

বিষয়শ্রেণী:১৯৯২-এ জন্ম
বিষয়শ্রেণী:মার্কিন গায়িকা-গীতরচয়িতা
বিষয়শ্রেণী:জীবিত ব্যক্তি
বিষয়শ্রেণী:২১শ শতাব্দীর মার্কিন গায়িকা
বিষয়শ্রেণী:২১শ শতাব্দীর মার্কিন সঙ্গীতশিল্পী-গীতরচয়িতা
বিষয়শ্রেণী:উভকামী নারী সঙ্গীতজ্ঞ
সিরিয়াল কেবল

**সিরিয়াল কেবল** হল একটি ধারাবাহিক যোগাযোগের প্রোটোকল ব্যবহার করে দুটি ডিভাইসের মধ্যে তথ্য স্থানান্তর এর কাজে ব্যবহৃত হয় এমন একটি তার। সংযোগকারীর ফর্ম, ব্যবহৃত বিশেষ সিরিয়াল পোর্টের উপর নির্ভর করে। দুটি ডিটিই সরাসরি সংযুক্ত করার জন্য  তারের ওয়্যার্ডটি একটি নাল মডেম ক্যাবল হিসেবে পরিচিত।

## কেবল বা তারের সর্বোচ্চ দৈর্ঘ্য
একটি তারের সর্বোচ্চ  দৈর্ঘ্য, ট্রান্সমিটার এবং রিসিভার, তারের উপর বড হার, এবং ক্যাপ্যাসিট্যান্স এবং তারের বৈদ্যুতিক প্রতিবিম্বনের বৈশিষ্ট্যগুলির উপর নির্ভর করে। আরএস-২৩২ (RS-232) স্ট্যান্ডার্ড বলে যে একটি অনুবর্তী পোর্টটি ২৫০০ পিএফ এর একটি ক্যাপ্যাসিটিক লোডের জন্য সংজ্ঞায়িত সংকেত বৈশিষ্ট্যগুলি সরবরাহ করতে হবে। এটি একটি নির্দিষ্ট দৈর্ঘ্যের ক্যাবলের বা তারের সাথে সঙ্গতিপূর্ণ নয়। এমপিরিয়াম পরীক্ষা করা বিট রেট, সিরিয়াল পোর্ট, তারের প্রকার এবং দৈর্ঘ্য নির্ভরশীল যোগাযোগ প্রদান করতে পারে, কিন্তু সাধারণত আরএস-২৩২ - সামঞ্জস্যপূর্ণ পোর্টগুলির দ্বারা সর্বাধিক, তারের কয়েক মিটার মিটার দ্বারা সংযুক্ত করা হয়। অন্য সিরিয়াল যোগাযোগ স্ট্যান্ডার্ডগুলি শত শত বা হাজার হাজার মিটারের তারের চালানোর জন্য উন্নততর অভিযোজন।
এই তারের  ট্রান্সমিশন দূরত্ব কম কারণ তারের দৈর্ঘ্য ১৫ মিটারের  বেশি যখন তখন প্রতি সেকেন্ডে সর্বোচ্চ বিট  সংখ্যার প্রবাহ সীমিত। এর মানে হল যে ট্রান্সমিটিং এবং সংযোগ প্রাপ্তিগুলি ভূমির উপর রেফারেন্স করা হয়। এটি ক্রয় করতে সস্তা এবং যোগদান এবং সংযোগ করা সহজ। এটি ভারসাম্যহীন সার্কিটগুলির জন্য উপযুক্ত। তারের প্রতিটি প্রান্তটি কেবলমাত্র একটি ডিভাইসের সাথে সংযুক্ত করা যেতে পারে।
## তথ্যসূত্র

বিষয়শ্রেণী:ইলেক্সটনিক্স
বিষয়শ্রেণী:টেলিযোগাযোগ যন্ত্রপাতি
আইফোন ৮

**আইফোন ৮** এবং **আইফোন ৮ প্লাস** হচ্ছে অ্যাপল ইনকর্পোরেটেড কর্তৃক ডিজাইন, উন্নীতকরণ এবং বাজারজাতকৃত একটি স্মার্টফোন। ১২ই সেপ্টেম্বর, ২০১৭-এ আইফোন এক্স মডেলের পাশাপাশি অ্যাপলের সিইও টিম কুক দ্বারা অ্যাপল পার্ক এর স্টিভ জবস থিয়েটারে আইফোন ৭ ও আইফোন ৭ প্লাস এর উত্তরসূধী হিসেবে স্মার্টফোন দুটির ঘোষণা করা হয়। ২২ সেপ্টেম্বর, ২০১৭-এ স্মার্টফোন দুটি মুক্তির কথা রয়েছে।

আইফোন ৮-এ রয়েছে কি-স্টান্ডার্ড তারবিহীন চার্জ এবং সম্পূর্ণভাবে জল প্রতিরোধক প্রযুক্তি।

## [https://devicesfinder.com/apple-iphone-8/specification '''আইফোন ৮''' '''প্রযুক্তিগত বৈশিষ্ট্য (Specifications)''']

## ইতিহাস
আইফোন ৭-এর উত্তরসূরি হিসেবে আইফোন ৮-এর উন্নয়ন শুরু হয়, যেখানে গ্লাস ব্যাক ডিজাইন পুনরায় আনা হয় ওয়্যারলেস চার্জিং প্রযুক্তি যুক্ত করার লক্ষ্যে। ডিভাইসটিতে সামনে ও পেছনে শক্তিশালী গ্লাস এবং এলুমিনিয়াম ফ্রেম ব্যবহার করা হয়। ঘোষণা পূর্ববর্তী গুজবে জানানো হয়েছিল যে অ্যাপল হয়তো আইফোন ৮-এ পুরনো Home Button বাদ দিতে পারে, তবে শেষ পর্যন্ত Touch ID-যুক্ত বাটন রাখা হয়। ডিভাইসটি উন্মোচন করা হয় ১২ সেপ্টেম্বর ২০১৭-এর ইভেন্টে এবং বাজারে ছাড়া হয় ২২ সেপ্টেম্বর ২০১৭ তারিখে। উন্মোচনের পরপরই আগের প্রজন্মের আইফোন ৭ এবং আইফোন ৬এস লাইনআপে মূল্য হ্রাস করা হয় এবং আইফোন ৮-কে ধাপে ধাপে ফ্ল্যাগশিপ মডেল হিসেবে স্থাপন করা হয়।

## [[সফটওয়্যার প্রকৌশল|সফটওয়্যার]]
আইফোন ৮ লঞ্চের সময় iOS 11 প্রি-ইনস্টলড অবস্থায় আসে, যা অ্যাপলের নতুন ইউজার ইন্টারফেস, কন্ট্রোল সেন্টার, ARKit এবং উন্নত মাল্টিটাস্কিং ফিচারসহ বাজারে পরিচিত হয়। পরবর্তীতে এটি iOS 16 পর্যন্ত অফিসিয়াল সফটওয়্যার আপডেট সমর্থন পায়, যার মধ্যে সিকিউরিটি প্যাচ, নতুন অ্যাপ ফিচার, পারফরম্যান্স উন্নয়ন এবং ব্যাটারি অপটিমাইজেশন অন্তর্ভুক্ত।

## হার্ডওয়্যার
আইফোন ৮-এ ব্যবহৃত হয়েছে **Apple A11 Bionic চিপ** এবং আইফোন ৮-এ ২ জিবি RAM, আর iPhone 8 Plus-এ ৩ জিবি RAM রয়েছে। ফোনটি ৬৪ জিবি ও ২৫৬ জিবি স্টোরেজ ভ্যারিয়েন্টে পাওয়া যায়।

ডিসপ্লের আকার আইফোন ৮-এ ৪.৭ ইঞ্চি (1334×750 পিক্সেল) এবং iPhone 8 Plus-এ ৫.৫ ইঞ্চি (1920×1080 পিক্সেল)। উভয় মডেলেই True Tone ও Wide Color সমর্থন রয়েছে।

ক্যামেরার ক্ষেত্রে আইফোন ৮-এ একটি ১২ মেগাপিক্সেল রিয়ার ক্যামেরা এবং iPhone 8 Plus-এ ডুয়াল ১২ মেগাপিক্সেল রিয়ার ক্যামেরা রয়েছে। উভয় মডেলেই ৭ মেগাপিক্সেল ফ্রন্ট ক্যামেরা এবং ৪কে ভিডিও রেকর্ডিং সুবিধা আছে।

## [[ডিজাইন ও রঙ]]
আইফোন ৮-এর ডিজাইন প্রিমিয়াম গ্লাস এবং অ্যালুমিনিয়াম ফ্রেম দিয়ে তৈরি, যা সামনে এবং পেছনের অংশে ব্যবহার করা হয়েছে। ডিভাইসটি দেখতে আধুনিক ও মসৃণ, সাথে টেকসই। প্রাথমিক রঙের অপশনগুলো হলো সিলভার,স্পেস গ্রে এবং গোল্ড, যা ব্যবহারকারীর ব্যক্তিগত পছন্দ অনুযায়ী স্টাইলিশ চয়ন করতে দেয়।

## তথ্যসূত্র

বিষয়শ্রেণী:আইফোন
বিষয়শ্রেণী:আইওএস (অ্যাপল)
বিষয়শ্রেণী:বন্ধ হওয়া আইফোন
বিষয়শ্রেণী:২০১৭-এ প্রবর্তিত মোবাইল ফোন
বিষয়শ্রেণী:২০১৭-এ কম্পিউটার সম্পর্কিত প্রবর্তন
বিষয়শ্রেণী:একাধিক পিছনের ক্যামেরা সহ মোবাইল ফোন
বিষয়শ্রেণী:৪কে ভিডিও রেকর্ডিং সহ মোবাইল ফোন
বিষয়শ্রেণী:বন্ধ ফ্ল্যাগশিপ স্মার্টফোন
সব ভূতুড়ে

***সব ভূতুড়ে*** হল ২০১৭ একটি বাংলা ভৌতিক চলচ্চিত্র যার পরিচালনা করেন বিরসা দাশগুপ্ত এবং প্রযোজনা করেন শ্রীকান্ত মোহতা। মহেন্দ্র সোনি, এস ভি এফ এন্টারপ্রাইজ এর ব্যানারে ছবিটি নির্মিত হয়। এই ছবিতে আবীর চট্টোপাধ্যায়, সোহিনী সরকার এবং ইদা দাসগুপ্ত মুখ্য চরিত্রে অভিনয় করেন। এই চলচ্চিত্রটি মুক্তি পায় ৮ সেপ্টেম্বর ২০১৭।

## কাহিনী
সব ভূতুড়ে একটি পত্রিকার নাম যারা ভৌতিক অনুসন্ধানের গল্প ছাপে। প্রয়াত সম্পাদক নবীন মাধব সেনের চিঠি নিয়ে নন্দিনী আসে পত্রিকা মালিক অনিকেত ও সম্পাদক কৃপাধরের কাছে। অনিকেত তার ব্যবসার কারণে পত্রিকা অফিস তুলে দিতে চায়, কিন্তু তার প্রয়াত বাবা নবীন মাধবের উইলটি খুজে পায়না। কৃপাধর চান পত্রিকা টিকিয়ে রাখতে। এদিকে নন্দিনীর দাবী সে ভুতকে দেখেছে। তার কথা বিশ্বাস করেনা অনিকেত। নন্দিনী তার বাবার উইলের সন্ধান বলে দিলে অনিকেত বিশ্বাস করতে শুরু করে নন্দিনী অতিপ্রাকৃত ক্ষমতার অধিকারী। ইতোমধ্যে কুসুমপুর গ্রামের মাস্টারমশাই আসেন সব ভূতুড়ে পত্রিকার দপ্তরে সাহায্য চাইতে। ভূতের হাত থেকে কুসুমপুর গ্রামের একমাত্র স্কুলটাকে বাঁচাতে, ভূতের অনুসন্ধানে পত্রিকা সম্পাদক ও তার সহকারী নন্দিনী রওনা হয় গ্রামের দিকে। গ্রামে গিয়ে দেখা যায় সেই মাস্টারমশাই মারা গেছেন আর সেই গ্রামে কোনো শিশু নেই। যারা আছে তারা অসুস্থ ও গ্রামের প্রবীণ ব্যক্তিরা কোনো কথা বলতে নারাজ। গ্রামের মাতব্বর রবিন বাবু অনিকেতদের জানান মাস্টারমশাই এর মৃত্যু নিয়ে বেশি মাথা না ঘামাতে। অনিকেত, কৃপাধর ও নন্দিনী কিন্তু সে কথা শোনেনা

## অভিনয়
*আবীর চট্টোপাধ্যায় - অনিকেত/ নবীন মাধব
*সোহিনী সরকার - নন্দিনী
*ইদা দাসগুপ্ত - মিনি
*বিদিপ্তা চক্রবর্তী
*সুপ্রিয় দত্ত - কৃপাধর
*বিশ্বজিত চক্রবর্তী - মাস্টারমাশাই
*কৌশিক কর - রবিন
*অম্বরীশ ভট্টাচার্য

## সংগীত

## তথ্যসূত্র

বিষয়শ্রেণী:বাংলা ভাষার ভারতীয় চলচ্চিত্র
বিষয়শ্রেণী:২০১৭-এর চলচ্চিত্র
বিষয়শ্রেণী:ভারতীয় চলচ্চিত্র
বিষয়শ্রেণী:ভারতীয় লোমহর্ষক চলচ্চিত্র
বিষয়শ্রেণী:২০১০-এর দশকের বাংলা ভাষার চলচ্চিত্র
বিষয়শ্রেণী:২০১৭-এর লোমহর্ষক চলচ্চিত্র
বিষয়শ্রেণী:বিরসা দাশগুপ্ত পরিচালিত চলচ্চিত্র
থাকিন সো

**থাকিন সো** (১৯০৬ - ৬ মে, ১৯৮৯) ছিলেন বর্মার বিপ্লবী আন্দোলনের নেতা ও বর্মা কমিউনিস্ট পার্টির অন্যতম প্রতিষ্ঠাতা।

## জীবনী
[থাম্ব|১৯৫২ সালে [পাকক্কু জেলা|পাকক্কু জেলায় - বাদিক থেকে - ব হটুঁ লুইন, থাকিন থ্যান টুন, এবং থাকিন সো।]]
থাকিন সো ছিলেন ১৯৩৯ সালে প্রতিষ্ঠিত, বর্মা কমিউনিস্ট পার্টির প্রতিষ্ঠাতা সদস্যদের মধ্যে অন্যতম। তার জীবনের বৃহৎ অংশ আত্মগোপন করা অবস্থায় অতিবাহিত হয়। ১৯৭০ সালে সরকারি বাহিনীর হাতে ধরা পড়েন। ১৯৭৪ সালে সামরিক শাসনকর্তা নে উইন এর সময় তিনি রাজবন্দীদশা হতে মুক্তি পান। নে উইনের শাসনের বিরুদ্ধে দেশজোড়া বিক্ষোভ চালান ইউনিটি এন্ড পিস দলের পক্ষ থেকে ১৯৮৮ সালে। ১৯৯০ সালের নির্বাচনে তার প্রতিদ্বন্দ্বিতা করার কথা ছিল, যদিও তার আগেই মারা যান থাকিন সো।

## তথ্যসূত্র

বিষয়শ্রেণী:বিপ্লবী
বিষয়শ্রেণী:১৯০৬-এ জন্ম
বিষয়শ্রেণী:১৯৮৯-এ মৃত্যু
বিষয়শ্রেণী:বার্মার কমিউনিস্ট পার্টির রাজনীতিবিদ
বিষয়শ্রেণী:বর্মী সাম্যবাদী
বিষয়শ্রেণী:দ্বিতীয় বিশ্বযুদ্ধ প্রতিরোধ সদস্য
বর্ণচাকতি

**বর্ণচাকতি** (color wheel) বা **বর্ণবৃত্ত** (colour circle) হলো বৃত্তাকারে সাজানো বিভিন্ন রঙের হিউয়ের একটি বিমূর্ত ব্যাখ্যাচিত্র যা প্রাথমিক, মাধ্যমিক বা চূড়ান্ত রঙসমূহের মধ্যে সম্পর্ক প্রদর্শন করে।

অনেক স্থানে *color wheel* এবং *color circle* শব্দবন্ধদুটি সমার্থকভাবে ব্যবহার করা হয়; তবে একটি শব্দবন্ধ হয়তো কোনো বিশেষ ক্ষেত্রে বা সংস্করণে প্রযোজ্য, অন্যটি অন্যত্র। উদাহরণস্বরূপ, অনেকে *বর্ণচাকতি* ব্যবহার করে যান্ত্রিকভাবে ঘূর্ণনশীল ডিভাইস, যেমন কালার টপ বা ফিল্টার হুইলের ক্ষেত্রে। অন্যরা বিভিন্নরকম বর্ণচাকতিকে *color disc*, *color chart*, ও *color scale* নামে শ্রেণিবিভাগ করে।

শিল্পীরা তাদের বর্ণচাকতিতে অলঙ্করণমূলক মডেল হিসেবে সাধারণত তিনটি সমপরিমাণ পয়েন্টে লাল, হলুদ এবং নীল প্রাথমিক (আরওয়াইবি রং মডেল) রঙসমূহ ব্যবহার করে। মুদ্রাকর  এবং অন্য যারা আধুনিক রং মেথড ও পরিভাষা ব্যবহার করে, তারা বিভাজক রং হিসেবে রাখে ম্যাজেন্টা, হলুদ ও সায়ান। বর্ণচাকতির মাঝখানের ও অধ্যন্তরীণ অংশে রঙগুলোর মিশ্রণ দেখানো হয়। পেইন্ট বা বিভাজক রং মডেলে "ভরকেন্দ্র" (center of gravity) সাধারণত (সবসময় না) কালো রঙের হয়, অর্থাৎ সব আলোর রং শোষিত হয়েছে। অন্যদিকে বর্ণচাকতিতে ভরকেন্দ্র হয় সাদা বা ধূসর, অর্থাৎ বিভিন্ন তরঙ্গদৈর্ঘ্যের আলো তাতে মিশেছে (সব তরঙ্গদৈর্ঘ্য অথবা দুটো পরিপূরক রঙ)

আইজ্যাক নিউটনের উদ্ভাবিত আসল বর্ণবৃত্তে কেবল বর্ণালীর হিউগুলোই দেখানো হয়েছিল। তিনি ভেবেছিলেন যে উপস্থিত প্রতিটি বর্ণালী রঙের রশ্মির ভরকেন্দ্র থেকে হয়তো বিভিন্ন আলোর মিশ্রণের পর নতুন রং সৃষ্টির নিয়ম নির্ণয় করা যাবে।
তাও বিভিন্ন আলোর মিশ্রণের রঙের নিয়ম ব্যাখ্যা করার জন্য যে, উপস্থিত প্রতিটি বর্ণালী রঙের রশ্মির ভরকেন্দ্র থেকে হয়তো সেগুলো নির্ণয় করা যাবে। সে উদ্দেশ্যে তিনি ডায়াগ্রাম করে ছোট ছোট বৃত্ত আকারে রঙগুলো উপস্থাপন করেন। তবে বৃত্ত মধ্যস্থ ভাগগুলো সমান ছিল না, কারণ তিনি একাজে ডোরিয়ান মিউজিক স্কেলের ওপর নির্ভর করেছিলেন। পরবর্তীতে অধিকাংশ বর্ণচাকতিতে লাল ও বেগুনির মাঝে পার্পল রং অন্তর্ভুক্ত হয়েছে এবং হিউ বিভাজনও সম-আকৃতির করা হয়েছে। রঙবিজ্ঞানী ও মনোবিদগণ প্রায়শই সংযোজী প্রাথমিক রং লাল, সবুজ ও নীল ব্যবহার করেন এবং সাধারণত সেটাকে "বর্ণচাকতি" না বলে "বর্ণবৃত্ত" নামে অভিহিত করেন.

## গ্যালারি

## আরো দেখুন
*রঙতত্ত্ব
*Visual perception
*সাইকোফিজিকস
*Color solid
*বর্ণালী রঙ
*Octave
*বর্ণান্ধ
*ইশিহারা পরীক্ষা

## তথ্যসূত্র

## বহিঃসংযোগ

* David Briggs (2007). ''Hue'' in ''The Dimensions of Colour''
* ''Interactive Color Wheel'' (Color Scheme Generator)
*  Illustrated history, with links to mostly public domain images from digitized historic books.
* Best Landscape Design Color in the Garden Design

বিষয়শ্রেণী:রং (বর্ণ)
বিষয়শ্রেণী:রঙ স্কেল